**Kontrakt om**

**Specialkørsel for**

**LAVUK**

**Indhold**

[Kontrakt 4](#_Toc501112241)

[Nøgleoplysninger om kontrakten 4](#_Toc501112242)

[1. Parterne 5](#_Toc501112243)

[2. Definitioner 5](#_Toc501112244)

[3. Generelt 6](#_Toc501112245)

[4. Tilladelser 6](#_Toc501112246)

[5. Ændringer i ejerforhold 6](#_Toc501112247)

[6. Overdragelse af kontrakten 7](#_Toc501112248)

[7. Underleverandører 7](#_Toc501112249)

[8. Kommunikation 7](#_Toc501112250)

[9. Forsikring 8](#_Toc501112251)

[10. Garantistillelse 8](#_Toc501112252)

[11. Samarbejde og evaluering 9](#_Toc501112253)

[12. Leverandørens ansvar 9](#_Toc501112254)

[13. Leverandørens virksomhed 9](#_Toc501112255)

[14. Løn- og ansættelsesvilkår 10](#_Toc501112256)

[15. Etik og socialt ansvar 10](#_Toc501112257)

[16. Offentlige påbud 11](#_Toc501112258)

[17. Krav til personale 11](#_Toc501112259)

[18. Køreplanlægning 14](#_Toc501112260)

[19. Regulering af kørselsbehovet og ad hoc kørsel 15](#_Toc501112261)

[20. Krav til vognene 16](#_Toc501112262)

[21. Kørslens udførelse 17](#_Toc501112263)

[22. Miljøkrav og arbejdsmiljø 22](#_Toc501112264)

[23. Betaling og afregning 22](#_Toc501112265)

[24. Afregning ved forsinkelser 23](#_Toc501112266)

[25. Prisregulering 24](#_Toc501112267)

[26. Ikrafttræden og ophør 24](#_Toc501112268)

[27. Forlængelse 24](#_Toc501112269)

[28. Sanktionsmuligheder 24](#_Toc501112270)

[29. Misligholdelse 26](#_Toc501112271)

[30. Tvister 27](#_Toc501112272)

[31. Før-tids opsigelse af kontrakt 27](#_Toc501112273)

[32. Diskretion 28](#_Toc501112274)

[33. Underdatabehandleraftale 28](#_Toc501112275)

[34. Forholdet til Københavns kommune 28](#_Toc501112276)

[35. Bilag 28](#_Toc501112277)

[36. Underskrift 29](#_Toc501112278)

[Kontraktbilag 30](#_Toc501112279)

[Bilag 1 – Beskrivelse af og særlige krav til kørslen 31](#_Toc501112280)

[1. Specialkørsel for LAVUKs Institutioner 31](#_Toc501112281)

[2. Der stilles følgende krav til Leverandørens serviceniveau 31](#_Toc501112282)

[3. Krav vedr. servicen og personalets kvalifikationer: 32](#_Toc501112283)

[Bilag 2 – Vogntyper og krav til vognene 34](#_Toc501112284)

[1. Vogntyper 34](#_Toc501112285)

[2. Krav til alle vogntyper 35](#_Toc501112286)

[Bilag 3 – Forhold vedr. den daglige drift 37](#_Toc501112287)

[1. Kontakt til LAVUK 37](#_Toc501112288)

[2. Brug af e-mail beskeder til LAVUK 37](#_Toc501112289)

[Bilag 4 – Tilbudsblanket 38](#_Toc501112290)

[Bilag 5 – Underdatabehandleraftale 39](#_Toc501112291)

[1. Formål og baggrund 40](#_Toc501112292)

[2. Instruks 40](#_Toc501112293)

[3. Persondatalovgivning 41](#_Toc501112294)

[4. Oplysninger 41](#_Toc501112295)

[5. Sikkerhedsforanstaltninger – Adgangsbegrænsning 41](#_Toc501112296)

[6. Logning 42](#_Toc501112297)

[7. Leverandørens oplysningspligt 42](#_Toc501112298)

[8. Tavshedspligt 42](#_Toc501112299)

[9. Overførsel af oplysninger til andre databehandlere eller tredjeparter 43](#_Toc501112300)

[10. Kontrol 43](#_Toc501112301)

[11. Aftalens ophør 44](#_Toc501112302)

[12. Øvrige vilkår 44](#_Toc501112303)

[Bilag 6 – Kørselskoordinatoren 45](#_Toc501112304)

[Bilag 7 - Arbejdsklausul vedrørende sikring af arbejdstagerrettigheder i forbindelse med arbejde udført for Københavns Kommune (vedtaget politisk den 22. juni 2017) 47](#_Toc501112305)

[Bilag 8 – Leverandørens samfundsansvar (CSR) 51](#_Toc501112306)

# Kontrakt

## Nøgleoplysninger om kontrakten

|  |  |
| --- | --- |
| Vogntyper | 2+10 og 3+16 |
| Antal vogne | 35 stk. |
| Kontraktstart | 1. april 2018 |
| Tidligste kontraktudløb | 31. marts 2022 |
| Forlængelsesmulighed | 6 måneder |
| Timepris i spidsbelastningsperioder (kl. 07:00-09:30 og fra kl. 14:30-16:00). vogntyper 2+10 |  |
| Timepris uden for spidsbelastningsperioder. Vogntype 2+10. |  |
| Ugepris (ca. 52,5 timer pr. uge) for ”Piberbussen” – vogntype 3+16 |  |
| Enhedspris aftenkørsel |  |
| Timepris kørselskoordinatoren |  |
| Prisniveau, indeks ved tilbudsafgivelsen |  |
| Leverandørens kontaktperson |  |
| Kontaktdetaljer på Kørselskoordinatoren | Arne Juul Hansen, Arne@lavuk.dk, tlf. 40999032 |
| LAVUKS kontaktperson | Thomas Hinsby, e-mail hinsby@lavuk.dk |

## 1. Parterne

Mellem

[Indsæt leverandørens navn]

[Indsæt CVR-nr.]

[Indsæt adresse]

[Indsæt postnummer og by]

(i det følgende kaldet ”Leverandøren”)

og

**LAVUK**

Borgervænget 19

2100 København Ø

indgås følgende aftale om udførelse af Specialkørsel for LAVUK´s institutioner;

* Fritids- og Ungdomsklubben, CVR-nr. 25625013, Borgervænget 19, 2100 København Ø
* STU (”Skolen på Sibeliusgade”), CVR-nr. 33740638, Sibeliusgade 41, 2100 København Ø
* Voksenklubben, CVR-nr. 20240636, Strødamvej 50 C, 2100 København Ø
* Pibergården, CVR-nr. 25903293, Nødebovej 56, 3480 Fredensborg
* Dagklubben Borgervænget, CVR-nr. 18580101, Borgervænget 19, 2100 København Ø

(herefter samlet benævnt ”LAVUK” eller ”Institutionerne”. Enkeltvis vil Institutionerne blive benævnt ”Institution”.):

## 2. Definitioner

2.1. ”**Borger**”/”**Borgerne**”: I dette kontraktforhold skal Borger forstås som børn, unge og voksne, der er brugere af LAVUKs institutioner og som på grund af fysiske eller psykiske udviklingshæmmende handicap har specialkørselsbehov.

2.2. ”**Kørselskoordinator**”: Den person, der hos LAVUK tilrettelægger den daglige kørsel. Kørselskoordinatoren honoreres af Leverandøren, jf. bilag 6 til kontrakten.

2.3. ”**Kørselsomfang**”: Den samlede kørsel for LAVUK, beregnet i timer og minutter. Beregningen af kørselsomfanget starter ved første afhentning og slutter, når den sidste Borger er sat af.

## 3. Generelt

3.1. Kontraktgrundlaget består af de fem nedenfor nævnte dele og er prioriteret på følgende måde:

1. Kontrakten med bilag
2. Underskrevet underdatabehandleraftale
3. Udbudsmaterialet, herunder eventuelle spørgsmål/svar og rettelsesblade
4. Den vindende tilbudsgivers tilbud med tilhørende bilag
5. Referat fra evt. opstartsmøde

* 1. Leverandøren skal til enhver tid overholde lovgivningens krav vedrørende udførelsen af den af kontrakten omfattede kørsel. Leverandøren skal selv holde sig ajour med eventuelle lovændringer.

* 1. Leverandøren er forpligtet til, at optræde loyalt overfor LAVUK og dennes virke, ligesom Leverandøren er forpligtet til at sikre, at Leverandørens personale optræder loyalt over for Borgerne og under behørig hensyntagen til Borgernes behov.

## 4. Tilladelser

4.1. Leverandøren skal til enhver tid have gyldig OST-tilladelse eller bustilladelse.

4.2. LAVUK kan til enhver tid kræve dokumentation for, at Leverandøren er indehaver af de nødvendige tilladelser.

4.3. Såfremt Leverandøren mister sin tilladelse, jf. pkt. 4.1, vil dette medføre øjeblikkelig ophævelse af kontrakten, jf. pkt. 29.

## 5. Ændringer i ejerforhold

5.1. LAVUK i forbindelse med kontraktindgåelse have oplysning om ejerforholdet.

5.2 Ændringer i ejerforhold, herunder i aktie- eller anpartsselskabet, interessentskaber eller personligt drevne selskaber i kontraktperioden skal skriftligt meddeles LAVUK. Hvis der sker ændringer i ejerforholdet, er LAVUK berettiget til, at opsige kontrakten. Opsigelsen skal i givet fald ske senest en måned efter, at LAVUK er blevet gjort bekendt med ændringen i ejerforholdet.

## 6. Overdragelse af kontrakten

6.1. Leverandøren kan ikke uden LAVUKs forudgående skriftlige accept overdrage kontrakten til tredjemand. Det er altid en minimumsforudsætning for en sådan overdragelse, at tredjemand opfylder alle formelle forpligtelser omfattet af nærværende kontrakt, herunder de aftalte priser, jf. bilag 4. LAVUK vil ikke uden saglig begrundelse undlade at give accept til overdragelse af kontrakten.

## 7. Underleverandører

7.1. Leverandøren er som udgangspunkt alene berettiget til, at anvende eventuelle underleverandører oplyst ved tilbudsafgivningen, jf. Bilag 4 – Tilbudsblanket. Antagelse af en underleverandør, der ikke var oplyst ved tilbudsafgivelsen kan alene ske i overensstemmelse med pkt. 7.2.

7.2. Antagelse eller udskiftning af underleverandører samt væsentlige ændringer i omfanget af underleverandørers kørsel skal godkendes af LAVUK. Til brug for vurderingen kan LAVUK kræve, at underleverandøren fremlægger de samme oplysninger som Leverandøren og evt. tidligere underleverandører har udleveret i forbindelse med udbuddet af kontrakten, jf. udbudsmaterialet. For at antagelse eller udskiftning af underleverandører kan godkendes, kan LAVUK forventes som minimum at stille samme krav som ved egnethedsvurderingen i forbindelse med udbud af kontrakten, jf. udbudsmaterialet.

7.3. Leverandøren er eneansvarlig over for LAVUK og har det fulde ansvar for den kørsel, der udføres af eventuelle underleverandører; herunder at underleverandører er i besiddelse af de krævede tilladelser til udførelse af kørslen.

7.4. Leverandøren er forpligtet til at indgå en underdatabehandleraftale, jf. Bilag 5 – Underdatabehandleraftale, med eventuelle underleverandører. LAVUK kan til enhver tid kræve dokumentation for, at Leverandøren har indgået underdatabehandleraftalen med alle underleverandører.

## 8. Kommunikation

8.1. Leverandøren udpeger en kontaktperson, der med bindende virkning for Leverandøren kan indgå alle aftaler vedrørende den løbende opfyldelse af kontrakten. Al kommunikation mellem Leverandøren og LAVUK, samt kontraktens andre interessenter skal foregå på dansk.

8.2. Det er et krav fra LAVUK, at kommunikationen mellem LAVUK og Leverandøren skal kunne foregå såvel via e-mail som telefonisk.

8.3. Det er et krav fra LAVUK, at Leverandøren har en vagttelefon, der er bemandet på hverdage minimum i tidsrummet fra kr. 07:00 til 00:15.

8.4. Så vidt muligt stiller Leverandøren et system til rådighed for LAVUK, der medfører at Kørselskoordinatoren hos LAVUK, kan følge vognene via GPS.

## 9. Forsikring

9.1. Leverandøren er til enhver tid forpligtet til, at have det anvendte materiel behørigt ansvarsforsikret i overensstemmelse med reglerne for erhvervsmæssig transport.

9.2. Leverandøren skal tegne tilstrækkelig forsikring i anerkendt forsikringsselskab til fuld dækning af enhver skade, som Leverandøren måtte have ansvaret for. Forsikringen skal være gældende for forhold opstået under kontraktforholdet, herunder en eventuel forlængelse af kontrakten.

9.3. Leverandøren skal under hele kontraktforholdet have tegnet forsikring for sine medarbejdere, herunder ansvars- og ulykkesforsikring samt arbejdsskadeforsikring.

9.4. LAVUK kan til enhver tid kræve dokumentation for, at de i pkt. 9.1-9.3 nævnte vilkår er opfyldt.

## 10. Garantistillelse

10.1. Til sikkerhed for Leverandørens opfyldelse af kontrakten stilles en anfordringsgaranti på 2.500.000,00 kr. Garantien skal stilles gennem et anerkendt pengeinstitut/kautionsforsikringsselskab og skal være gældende indtil tre måneder efter kontraktens udløb, jf. pkt. 26, medmindre der forinden er rejst krav mod garantien. Garantien skal på anfordring fra LAVUKs side frigives, uden at LAVUK kan dokumentere sin ret ved forlig, endelig domstolsafgørelse eller voldgiftskendelse.

10.2. Forlænges kontrakten, jf. pkt. 27, er Leverandøren forpligtet til senest 4 uger efter underskrift af aftale om forlængelse, at stille ny garanti, der gælder i hele forlængelsesperioden. Leverandøren er forpligtet til at sende den nye, originale garanti til LAVUK. Indtil den nye garanti modtages, er LAVUK berettiget til at tilbageholde betaling vedrørende den allerede udførte kørsel i henhold til kontrakten, uanset om forlængelsen er trådt i kraft. Betaling kan tilbageholdes op til det beløb, garantien skal lyde på.

10.3. Den i bilag B2 til udbudsmaterialet fortrykte garantierklæring er en skabelon. Vælger Leverandøren ikke at anvende LAVUKs skabelon i forbindelse med sikkerhedsstillelse, skal LAVUK have samme eller bedre retsstilling som efter den i bilag B2 til udbudsmaterialet fortrykte skabelon.

## 11. Samarbejde og evaluering

11.1. Leverandøren og LAVUK er forpligtet til, at samarbejde om kontraktens udførelse samt gensidigt at orientere om forhold, der kan have betydning for kontraktens udførelse.

11.2. Det daglige samarbejde vil i vid udstrækning foregå direkte via Kørselskoordinatoren, der varetager kontakten med den enkelte Borger, pårørende og Institution etc.

11.3. I det første år af kontraktens løbetid, afholdes kvartalsvise evalueringsmøder mellem LAVUK og Leverandøren. Efter udløbet af det første år afholdes halvårlige evalueringsmøder mellem LAVUK og Leverandøren, medmindre der opstår behov for hyppigere afholdelse af evalueringsmøder.

11.4. Ved kontraktens ophør – uagtet af hvilken grund - er Leverandøren forpligtet til, at oplyse om relevante forhold om den udførte kørsel, herunder, men ikke begrænset til, statistisk materiale og kørselsdata, i det omfang Kørselskoordinatoren ikke allerede er i besiddelse heraf, i forbindelse med genudbud af den af kontrakten omfattede kørsel.

## 12. Leverandørens ansvar

12.1. Leverandøren er ansvarlig efter dansk rets almindelige regler for personskade eller anden skade, herunder miljøskader samt skader, som måtte opstå som følge af Leverandørens manglende overholdelse af nærværende kontrakt og det samlede udbudsmateriale for varetagelse af kørselsopgaven, eller som følge af Leverandørens eller dennes personales ansvarspådragende adfærd.

12.2. Leverandøren er ansvarlig for skade på tredjemand og/eller dennes ejendom.

12.3. Hvis der fremsættes erstatningskrav mod eller pålægges LAVUK et erstatningsansvar for forhold, som Leverandøren er ansvarlig for i forhold til LAVUK, jf. nærværende kontrakt, er Leverandøren forpligtet til, at dække alle LAVUKs omkostninger forbundet herved.

## 13. Leverandørens virksomhed

13.1. Leverandøren leder og driver selvstændigt sin virksomhed. Ethvert personaleanliggende afgøres af Leverandøren, jf. dog pkt. 13.4.

13.2. Leverandøren er forpligtet til uden unødigt ophold at orientere LAVUK om alle ansættelsesretlige konflikter af generel betydning, der vedrører personale beskæftiget med nærværende kontrakt, herunder om eventuelle afgørelser truffet af Arbejdsretten m.m.

13.3. Leverandøren skal sikre, at de enkelte opgaver udføres af fagligt kvalificeret personale.

13.4. LAVUK kan kræve, at Leverandøren udelukker en chauffør fra kørsel for LAVUK, hvis chaufførens adfærd ikke er i overensstemmelse med kontraktens pkt. 17 (Krav til personale), hvis chaufføren giver anledning til alvorlig eller gentagende kritik eller hvis chaufføren ikke længere er fagligt kvalificeret til sit arbejde. Udelukkelse forudsætter, at chaufførens opførsel har en karakter, der medfører, at LAVUK ikke kan have tillid til chaufføren længere, eller hvis chaufføren overtræder almindelige regler om god skik og brug inden for branchen, herunder de særlige hensyn der skal tages, når man har med fysisk og psykisk udviklingshæmmede mennesker at gøre.

13.5. Såfremt LAVUK modtager en klage fra en Borger eller en Institution over forhold omkring kørslen, vil Leverandøren blive anmodet om en skriftlig redegørelse, før LAVUK besvarer klagen. Leverandørens redegørelse skal fremsendes til LAVUK senest tre hverdage efter, at Leverandøren har modtaget anmodningen.

13.6. Leverandøren skal kunne dokumentere, at samtlige de i kontrakten stillede krav opfyldes, og at opfølgningen foregår i tæt dialog mellem LAVUK og Leverandøren. LAVUK kan vælge at følge op på kravene ved f.eks. brugerundersøgelser, klagebehandling og stikprøvekontrol og lign. LAVUK forbeholder sig i den forbindelse ret til, at foretage inspektion i de af Leverandøren til kørslen benyttede vogne.

## 14. Løn- og ansættelsesvilkår

14.1. Leverandøren skal, jf. buskørselsloven § 18, taxikørselslovens § 5 og ILO-konventionen nr. 94 om arbejdsklausuler i offentlige kontrakter, følge de bestemmelser om løn- og arbejdsvilkår for chauffører, der findes i de pågældende kollektive overenskomster.

Tilsvarende gælder også arbejde, der udføres af eventuelle underleverandører, jf. pkt. 7. I sådanne tilfælde påhviler det Leverandøren at påse, at underleverandørerne overholder dette.

## 15. Etik og socialt ansvar

15.1 Leverandøren skal overholde internationale konventioner tiltrådt af Danmark, herunder følgende grundlæggende ILO-Konventioner:

* om Tvangsarbejde (ILO-konvention nr. 29 og 105),
* om Ingen diskrimination i ansættelsen (ILO-konvention nr. 100 og 111),
* om Mindstealder for adgang til beskæftigelse samt forbud mod og omgående indsats til afskaffelse af de værste former for børnearbejde (ILO-konvention nr. 138 og 182),
* om Sikkert og sundt arbejdsmiljø (ILO-konvention nr. 155),
* om Organisationsfrihed og ret til kollektive forhandlinger (ILO-konvention nr. 87, 98 og 135) samt
* om Forbud mod social dumpning (ILO-konvention nr. 94).

15.2 Der henvises i øvrigt til bilag 8.

## 16. Offentlige påbud

16.1 Leverandøren er forpligtet til, at overholde alle gældende direktiver, love, bekendtgørelser, myndighedskrav og regler/påbud såvel på tidspunktet for indgåelsen af kontrakten som i kontraktperioden som i aftaleperioden. Manglende overholdelse af bestemmelsen anses for at være en væsentlig misligholdelse, jf. punkt 29, som berettiger LAVUK til, at ophæve aftalen med omgående virkning.

## 17. Krav til personale

*17.1. Generelle krav*

17.1.1. Chauffører, andet personale og Leverandøren skal yde en venlig og korrekt betjening af Borgerne samt de pågældende Institutioner.

17.1.2. Chauffører, andet personale og Leverandøren skal beherske det danske sprog i skrift og tale.

17.1.3. Chaufføren skal til enhver tid overholde færdselsloven, samt skal bestræbe sig på, at kørslen foregår på en nænsom, sikker og rolig facon.

17.1.4. Chaufføren skal sørge for, at hjælpemidler bliver behandlet forsvarligt, herunder at der sker forsvarlige fastgørelse af eksempelvis kørestole, ganghjælpemidler etc.

17.1.5. Chaufføren skal sikre, at Borgerne er fastspændt under kørslen.

17.1.3. Leverandøren og dennes personale har efter serviceloven § 153 pligt til, at underrette kommunalbestyrelsen såfremt de får kendskab til eller grund til, at antage,

1. at et barn eller en ung under 18 år kan have behov for særlig støtte,
2. at et barn umiddelbart efter fødslen kan få behov for særlig støtte på grund af de vordende forældres forhold,
3. at et barn eller en ung under 18 år kan have behov for særlig støtte på grund af barnets eller den unges ulovlige skolefravær eller undladelse af at opfylde undervisningspligten, eller
4. at et barn eller en ung under 18 år har været udsat for overgreb.

17.1.4. Leverandøren og dennes personale har pligt til at underrette kommunen, såfremt de får kendskab til, at et barn eller en ung under 18 år fra forældres eller andres side udsættes for vanrøgt eller nedværdigende behandling eller lever under forhold, der bringer dets sundhed eller udvikling i fare, jf. servicelovens § 154.

17.1.5. Leverandøren og dennes personale har tavshedspligt om alle forhold, de måtte blive bekendt med i forbindelse med udførelsen af kørslen, jf. forvaltningslovens § 27, stk. 6 og straffelovens § 152-152 f. Tavshedspligten ophører ikke ved kontraktens ophør eller chaufførens fratræden. Leverandøren er forpligtet til at sikre, at chauffører og andet personale overholder tavshedspligten.

*17.2. Krav til chauffører*

* + 1. Chaufføren skal være indehaver af korrekt og gyldigt kørekort til at føre den/de vogntyper, som skal anvendes til kørslen.

* + 1. Chaufføren skal bære tydeligt ID-skilt med navn.
    2. Chaufføren skal altid fremtræde præsentabel og velsoigneret.

* + 1. Chaufføren skal kunne håndtere Borgere med såvel fysiske som psykiske handicaps. Der kan ligeledes stilles krav om at chaufføren skal opnå viden om specielle sygdomsforhold eksempelvis epilepsi.

* + 1. Chauffører skal vise empati, tålmodighed, virke motiverende m.m., hvis Borgeren ikke vil med vognen. Chaufføren skal være nærværende, hensynsfuld og være indstillet på, at lære Borgeren at kende.

* + 1. Det kan være nødvendigt, at chaufføren mødes med Institutionen, samt med pårørende for Borgere, chaufføren befordrer. Møderne honoreres altid med timeprisen for vognens faste kørsel uden for spidsbelastningsperioder. Chaufførerne er forpligtet til efter anmodning, at deltage i møderne.

* + 1. Rygning er ikke tilladt i forbindelse med udførelse af kørsel for LAVUK. Dette gælder også på Institutionernes grund. Forbuddet gælder også

elektroniske cigaretter og lignende. Rygning i bilen må ikke finde sted, heller ikke uden for det tidsrum, hvor der udføres kørsel for LAVUK.

* + 1. Chauffører må ikke indtage, være påvirkede af eller lugte af alkohol i forbindelse med kørsel for Leverandøren.

* + 1. Chauffører må ikke indtage eller være påvirket af rusmidler i forbindelse med kørsel for Leverandøren.

* + 1. Chaufføren må ikke tilbyde Borgerne mad, drikke, slik eller lignende under kørslen.

* + 1. Fysisk og psykisk magtanvendelse, ydmygende eller anden form for nedværdigende behandling af Borgerne må ikke finde sted.

Undtagelsesvis kan det i nødsituationer blive nødvendigt, at anvende fysisk magt, hvis en Borger udviser voldsom eller truende adfærd i en sådan grad, at der er nærliggende risiko for, at Borgeren vil gøre skade på sig selv eller andre. Denne magtanvendelse skal indskrænkes til det absolut nødvendigste og skal gennemføres på den lempeligst mulige måde.

Undtagelsesvis anvendelse af fysisk magt i nødsituationer skal have karakter af nødværge og må kun anvendes under hensyntagen til straffelovens bestemmelser og anden relevant lovgivning.

Har magtanvendelse fundet sted, skal Institutionen samt LAVUKs leder straks underrettes. Leverandøren skal herefter følge LAVUKs anvisninger mht. indberetning af hændelsen m.v.

Undlader Leverandøren at underrette Institutionen og LAVUK om tilfælde, hvor der har været anvendt magtanvendelse, eller undlader Leverandøren af følge LAVUKs anvisninger for indberetning m.v., anses dette for væsentlig misligholdelse af kontrakten.

17.2.13. Chaufføren må ikke under nogen omstændigheder modtage eller forlange vederlag eller drikkepenge.

17.2.14. Chaufføren må ikke føre private telefonsamtaler, når der er Borgere i vognen.

17.2.15. Chaufføren eller Leverandøren skal indberette eventuelle alvorlige episoder under kørslen, f.eks. sygdomsanfald, til LAVUK hurtigst muligt.

17.2.16. Eventuelle yderligere krav til chaufførerne fremgår af bilag 1.

*17.3. Krav til uddannelse af chauffører*

17.3.1. Leverandøren er ansvarlig for, at de chauffører, der anvendes til kørslen, er i stand til at betjene det udstyr, der findes i vognene og kender reglerne for transport af handicappede, handicaphjælpemidler m.v.

17.3.2. LAVUK stiller krav om, at alle, der befordrer kørestole, har gennemført uddannelsen ”Befordring af fysisk handicappede passagerer”, inden de sættes til selvstændig tjeneste i den aftalte kørsel for LAVUK. Gennemførelse af uddannelsen skal efter anmodning kunne dokumenteres skriftligt.

17.3.3. Leverandøren er ansvarlig for, at chaufførerne til enhver tid har gennemgået

et godkendt førstehjælpskursus inden for de senest tre år. LAVUK kan til enhver tid bede om dokumentation for gennemførelsen. Hvis denne dokumentation ikke kan fremvises, vil de berørte vogne/chauffører blive udelukket, indtil dokumentation er fremsendt.

17.3.4. For visse kørsler kan det være nødvendigt med særlige kvalifikationer. Kræves særlige kvalifikationer, kan chaufføren blive pålagt undervisning. Den medgående tid til undervisningen honoreres altid med timeprisen for vognens faste kørsel udenfor spidsbelastningsperioder. Chaufførerne er efter anmodning forpligtet til, at deltage i denne undervisning.

17.3.5. Eventuelle særlige krav til chaufførernes uddannelse fremgår af bilag 1.

*17.4. Børneattest*

17.4.1. Leverandøren er forpligtet til at sikre, at de chauffører, der udfører kørsel i

henhold til denne kontrakt, har en blank (negativ) børneattest, og leverandøren skal derfor sørge for, at indhente børneattester for såvel nuværende ansatte som fremtidige ansættelser. Børneattesten skal indhentes mindst en gang årligt.

17.4.2. I tilfælde af at børneattesten er positiv (ikke blank) udelukkes chaufføren fra at forestå chaufførkørsel omfattet af nærværende kontrakt.

17.4.3. Leverandøren har pligt til at sikre sig, at personer der har været straffet for forbrydelser mod børn og unge, ikke benyttes som chauffør på den af kontrakten omfattede kørsel med børn og unge.

*17.5. Straffeattest*

17.5.1. Leverandøren er forpligtet til at sikre, at de chauffører, der udfører kørsel i henhold til denne kontrakt, har en blank (negativ) straffeattest, og Leverandøren skal derfor sørge for, at indhente straffeattester for såvel nuværende ansatte som fremtidige ansættelser. Straffeattesten skal indhentes mindst en gang årligt.

17.5.2. I tilfælde af at straffeattesten er positiv (ikke blank) skal LAVUK konsulteres med henblik på at bestemme hvorvidt den pågældende lovovertrædelse er af en sådan art, at den pågældende chauffør skal udelukkes fra at forestå chaufførkørsel omfattet af nærværende kontrakt. LAVUK bestemmer suverænt hvorvidt en chauffør skal udelukkes i medfør af denne bestemmelse.

17.5.3. Leverandøren har pligt til at sikre sig, at personer der har været straffet for forbrydelser mod børn og unge, ikke benyttes som chauffør på den af kontrakten omfattede kørsel med børn og unge.

## 18. Køreplanlægning

18.1. Kørselskoordinatoren, planlægger og fastlægger al kørsel. Når kørslen er planlagt, fremsendes informationerne til Leverandøren. Fremsendelsen af den planlagte kørsel, sker dagligt inden kl. 12:00 hverdagen før den planlagte kørsel.

18.2. For ad hoc arrangementer eller ture, bliver turene bestilt hos Leverandøren med minimum 5 hverdages varsel.

18.3. Sygdom hos Borgere, pludselige ændringer i behovet eller andre forhold kan gøre det nødvendigt løbende, at ændre køreplanen for den enkelte kørsel. Ændringer (aflysninger) der har afregningsmæssig konsekvens skal meddeles til Leverandøren senest kl.

15.30 dagen før ændringen.

18.4. Leverandøren og/eller chaufføren må ikke ændre kørslen, og f.eks. aflevere/hente Borgere andre steder end de faste aftalte adresser/steder uden at dette er aftalt med den pågældende Institution eller LAVUK.

18.5. Kørselskoordinatoren sidder fysisk hos LAVUK, men honoreres for sin bistand til Leverandøren af Leverandøren, jf. bilag 6.

## 19. Regulering af kørselsbehovet og ad hoc kørsel

19.7. Eventuel ekstrakørsel for de enkelte Institutioner, ud over de faste kørsler aftales med den enkelte Institution, gennem Kørselskoordinatoren. Leverandøren afregner normal timepris herfor.

19.8. LAVUK har adgang til, at regulere kørslen fra dag til dag, herunder også kørslen med fast kørselsmønster, idet der kan opstå situationer, LAVUK ikke er herre over, f.eks. (oplistningen er ikke udtømmende):

* Forældre vælger selv, at befordre Borgeren eller Borgeren bliver i stand til selv at befordre sig.
* Bevilling for den enkelte Borger stoppes
* Bopælsændring
* Dødsfald
* Den normale vækst af Borgere, der er berettiget til kørsel kan falde
* Nye Borgere kan komme til.

19.9. Kørselsbehovet kan ændre sig i såvel opadgående som nedadgående retning, idet beskrivelsen af kørselsbehovet er sket ud fra data fra 2016 og 2017.

19.10 LAVUK garanterer ikke noget bestemt kørselsomfang.

## 20. Krav til vognene

20.1. Leverandøren skal i hele kontraktperioden, inkl. eventuel forlængelse, have en gyldig registreringsattest for de af kontrakten omfattede vogne.

20.2. Alle vogne skal til enhver tid opfylde alle love og myndighedskrav vedrørende personbefordring. Vogne og udstyr skal endvidere opfylde de krav om indretning og færdselssikkerhed, som myndighederne måtte stille hertil, herunder lovpligtige eftersyn af eksempelvis handicaplifte m.v.

20.3. I kontraktperioden, inkl. ved eventuel forlængelse, er Leverandøren forpligtet til at opfylde nedenstående krav til vognene. Kravene er minimumskrav og gælder for alle vogne:

* Vognene skal være vel vedligeholdte, rene og fremtræde præsentable.
* Alle vogne, der anvendes til kørslen, skal være røgfrie.
* Alle vogne skal være udstyret med førstehjælpskasse og ildslukker på mindst 1 kg.
* Alle vogne skal være tilknyttet abonnement på vejhjælp.
* Alle vogne skal være forsynet med vinterdæk i perioden 1. november – 31. marts
* Vogne, der udfører kørsel på tilladelse til erhvervsmæssig personbefordring (EP), samt vogne som kører på tilladelse til offentlig servicetrafik (OST), skal på vognens sider have påskrevet firmanavn i overensstemmelse med tilladelsen.

I forbindelse med kontraktindgåelsen og i hele kontraktperioden inkl. eventuel forlængelse kan LAVUK indhente mere detaljerede oplysninger om de enkelte vogne.

20.4. De vogne, der anvendes til kørslen, skal være egnede til kørselsopgaven. De forskellige ture stiller forskellige krav til vognudstyr og indretning. Omkostninger til indkøb og vedligeholdelse af udstyr til vognene, betales af Leverandøren.

20.5. LAVUK skal godkende permanent udskiftning af en vogn minimum 5 hverdage før udskiftningen. Ved ikke-planlagt udskiftning af en vogn skal LAVUK informeres herom hurtigst muligt.

20.6. Vognene må i aftaleperioden inkl. eventuel forlængelse ikke være over otte år gamle. Vognens alder baseres på datoen for 1. ibrugtagning af vognen.

20.7. I samtlige vogne samt reservemateriel skal der forefindes telefoniudstyr. Det er et krav, at vognen har et fast telefonnummer, uanset om telefoniudstyret er fastmonteret eller baseret på mobiltelefoni. LAVUK og kontraktens andre interessenter skal kunne ringe direkte til vognen, og chaufføren skal kunne ringe til LAVUK og kontraktens andre interessenter. Der må ikke føres nogen former for private samtaler, når der er Borgere i vognen. Udstyret skal fungere således, at det til enhver tid kan betjenes under kørsel efter gældende lovgivning. Udstyret må ikke benytte højtaler i vognen. Det er op til Leverandøren, hvordan denne vil håndtere driften, så der leves op til kravene.

20.8. Alle vogne skal være udstyret med GPS. Omkostninger til montering, drift og vedligehold af GPS udstyr betales af Leverandøren. Såfremt det er teknisk og lovgivningsmæssigt muligt gives Kørselskoordinatoren adgang til monitering af GPS-systemet.

20.9. Kan det tilbudte materiel ikke indsættes fra kontraktstart, kan LAVUK eventuelt efter en konkret vurdering meddele dispensation til kørsel med midlertidigt materiel i en kortere periode efter kontraktstart. Midlertidigt materiel skal i givet fald forhåndsgodkendes af LAVUK og skal erstattes af det tilbudte materiel senest ved udløbet af den periode, hvori en eventuel aftale om dispensation er gældende.

20.10. Øvrige krav til vognene fremgår af Bilag 2 – Vogntyper og krav til vognene.

## 21. Kørslens udførelse

*21.1. Brugere og brugerbetjening*

21.1.1. Leverandøren kan ikke frasige sig kørslen af enkelte borgere i aftalen.

21.1.2. Betjening af passagererne skal ske på en høflig og forsvarlig måde, og LAVUK forventer, at opfølgning på kundebetjeningen sker i et tæt samarbejde mellem LAVUK, samt kontraktens andre interessenter og Leverandøren.

21.1.3. Alle turene omfatter kørsel fra hoveddør i gadeniveau til hoveddør i gadeniveau, herunder også til steder med vanskelige adgangsforhold, medmindre andet er aftalt.

21.1.4. Chaufføren skal ved afhentning og aflevering af borgerne hjælpe disse ind og ud af vognen sammen med vedkommendes ejendele og hjælpemidler.

21.1.5. Borgerne er informeret om, at være klar til afhentning på det aftalte afhentningstidspunkt, og chaufførerne skal derfor maksimalt vente 5 minutter hos hver Borger. Ud over de 5 minutters ventetid kan der forekomme servicetid, f.eks. hjælp til at komme hen til bilen, til at komme ombord m.v. Chaufføren må ikke forlade opsamlingsstedet uden en Borger, før chaufføren har kontaktet Kørselskoordinatoren herom.

21.1.6. Sker der ændringer på selve kørselsdagen, skal disse gå igennem Kørselskoordinatoren, der vil underrette forældrene/pårørende telefonisk.

21.1.7. Chaufføren skal tage højde for Borgernes særlige individuelle behov under kørslen, herunder bl.a. placere Borgerne hensigtsmæssigt i forhold til hinanden i vognen.

21.1.8. Chaufføren skal altid, sikre sig, at der er nogen hjemme på adressen ved aflevering af Borgeren på ankomststedet og må ikke forlade Borgeren før der er skabt kontakt på ankomststedet.

21.1.9. Hvis vejrlig eller andre forhold medfører, at Borgere ikke kan afleveres på det aftalte afleveringssted, skal Kørselskoordinatoren kontaktes. Borgerne må aldrig efterlades alene.

21.1.10. Leverandøren er udelukkende berettiget for betaling for specialrengøring efter passagerer, der befordres for LAVUK, efter konkret aftale med LAVUK.

21.1.11. Chaufførerne skal yde korrekt service over for Borgerne, herunder overholde eventuelle forholdsregler/servicetider m.m. omkring afhentning og aflevering for den enkelte borger. Chaufføren er ansvarlig for, at passagerer, herunder kørestolsbrugere og disses kørestole, er forsvarligt fastspændt i henhold til de enhver tid gældende regler.

21.1.12. Kørestole skal være fastspændt til vognbunden under kørslen. Chaufføren skal sikre, at kørestolsbrugeren er fastspændt til kørestolen, se endvidere krav til fastspænding under afsnit om krav til vognene. Chaufføren skal sikre sig, at der er slukket for strømmen til eventuelle el-kørestole.

21.1.13. Chaufføren skal altid ringe til ankomststedet (bopæl, bosted, Institution, Borgerens arbejdsplads etc.) 5 minutter før forventet ankomst tid, for at melde forventet ankomst.

21.1.14. Chauffører skal tage de fornødne hensyn og yde den hjælp, der er nødvendig,

for at kørslen kan udføres på bedst mulige og sikreste måde for den enkelte Borger. Herunder sikre, at af- og påstigning kan foregå på en sikkerhedsmæssig forsvarlig måde.

21.1.15. Ved kørsel med børn og unge under 18 år eller Borgere med særlige behov, må chaufføren ikke fjerne sig længere væk fra køretøjet, end at denne kan have opsyn med Borgerne i vognen.

*21.2. Fast chaufførteam*

21.2.1. Kørslen med fast kørselsmønster og kørslen med delvist fast kørselsmønster skal i videst muligt omfang udføres af den samme primære chauffør hver dag. Der skal tilknyttes minimum 3 faste afløsere. Disse skal anvendes i tilfælde af f.eks. ferie, sygdom eller lignende.

21.2.2. Ved permanent udskiftning af en fast chauffør, skal LAVUK orienteres herom. LAVUK bistår i rimeligt omfang Leverandøren med, at introducere den nye chauffør til kørselsopgaven. Ved permanent udskiftning af en chauffør skal denne chauffør følge anvisningerne i pkt. 21.4.

*21.3. Kørslens gennemførelse*

21.3.1. Leverandøren er sammen med Kørselskoordinatoren ansvarlig for kørslens planmæssige gennemførelse, medmindre udefrakommende begivenheder, som Leverandøren ikke kan afværge eller afhjælpe, hindrer dette.

21.3.2. Ved driftstop, sygdom eller lignende skal Leverandøren straks indsætte reservemateriel, reservechauffør eller træffe aftale med anden trafikudøver om kørslens gennemførelse. Reservemateriel skal opfylde samme krav som den vogn, den erstatter. Hvis dette ikke er muligt, skal LAVUK straks underrettes. For Borgere med særlige behov for fast chauffør, skal Institutionen og/eller pårørende altid orienteres hurtigst muligt ved indsættelse af reservechauffør.

21.3.3. Leverandøren og LAVUK vurderer i samarbejde, om det er forsvarligt, at gennemføre kørslen i tilfælde af dårligt vejr (snestorm, skybrud og lignende). Kan en kørsel ikke gennemføres, kontaktes både Institution og LAVUK.

21.3.4. Såfremt der foreligger eller udarbejdes specifikke regler/retningslinjer i forhold til den daglige administration, logistik og kommunikation med Institution og forældre, skal dette overholdes.

21.3.5. Visse Borgere er visiteret til, at skulle befordres med en kørselshjælper. Institutionen kan også hvis det vurderes nødvendigt indsætte en ledsager til en Borger.

*21.4. Dialog inden opstart af kørsel*

21.4.1. Inden opstart af kørsel, skal Leverandøren efter LAVUKs anvisninger tage kontakt til forældre eller andre pårørende, der har behov for, at tale med chaufføren for, at aftale praktiske forhold omkring kørslen:

* Nogle borgere har brug for at se chaufføren.
* Aftale reglerne for den enkelte borger – eksempelvis er nogle følsomme over for støj.
* Nogle borgere har brug for faste pladser i vognen, samt knytter sig til specielle genstande, som kan give tryghed. Dette skal så vidt muligt accepteres af chaufføren.
* Udveksling telefonnumre.

21.4.2. Chaufførerne skal være indstillet på, at indgå i denne dialog. LAVUK afsætter tid hertil i planlægningen og Leverandøren afregnes med sædvanlig timepris udenfor spidsbelastningsperioder.

*21.5. Afvigelse i kørsel på dagen*

* + 1. Sygemeldinger og andre akutte meldinger om løbende afvigelser for kørsel af Borgerne sker til Kørselskoordinatoren, der informerer chaufføren, som selv foretager de nødvendige ændringer i kørslen efter aftale med Kørselskoordinatoren. Mindre ændringer af køreplanen - på under 5 min. - planlægger Leverandøren selv i samarbejde med Kørselskoordinatoren. Det skal altid være muligt at komme i telefonisk kontakt med enten Leverandøren eller chaufføren.

* + 1. Hvis ikke alle Borgere, der er planlagt til at skulle med vognen, er med vognen, eller i øvrigt ikke er til stede ved afhentning og der ikke er truffet direkte aftale mellem Leverandøren og LAVUK eller Institutionen, skal chaufføren straks kontakte Institutionen/LAVUK og oplyse om dette. De anførte mødetidspunkter og tidspunkter for hjemkørsler kan ændres gennem hele aftaleperioden. Leverandøren skal sørge for, at tidspunkterne overholdes.

*21.6. Afvigelser i forhold til den planlagte kørsel*

* + 1. Leverandøren har pligt til, at indberette uregelmæssigheder i driften til LAVUK, herunder afvigelser fra de beregnede køretider og ventetider grundet forsinkelser m.v. Indberetningen skal ske straks og senest tre hverdage efter kørslens afslutning til Kørselskoordinatoren på arne@lavuk.dk eller på anden måde efter LAVUKs anvisninger.

* + 1. Leverandøren eller dennes chauffører har uanset pkt. 21.6.1 pligt til øjeblikkeligt, at indberette forsinkelser til LAVUK, hvis en kørsel ikke kan gennemføres inden for den beregnede tid, eller hvis chaufføren ikke kan finde Borgeren på afhentningsstedet. Chaufføren må ikke forlade afhentningsstedet i tilfælde af, at chaufføren ikke kan finder Borgeren, uden at dette sker efter direkte aftale med LAVUK.

*21.7. Ændringer af ruter*

* + 1. Ruterne revideres løbende som følge af indvundne erfaringer om køretider og i forbindelse med til- eller afgang af Borgere. Ruterne revideres i øvrigt fra dag til dag alt efter hvilke Borgere, der skal i den pågældende Institution den pågældende dag.

* + 1. Hvis Leverandøren/chaufføren bliver vidende om ændringer af kørslen, eksempelvis på grund af trafikale problemer, vejarbejde etc. skal Kørselskoordinatoren underrettes hurtigst muligt.

* + 1. Hvis der er ledige pladser i en vogn, disponerer LAVUK over disse. Leverandøren og/eller chaufføren må ikke tage initiativ til, at der befordres fremmede personer med vognen.
    2. Såfremt der er medarbejdere fra LAVUK med under kørslen, skal chaufføren følge medarbejderens instrukser, med hensyn til aflevering og afsætning også selv om disse måtte fravige de oplysninger chaufføren har fået fra LAVUK.

*21.8. Ulykker*

* + 1. Såfremt en vogn bliver indblandet i et uheld, der medfører personskade eller skade på materiellet i et sådant omfang, at kørslen ikke umiddelbart kan fortsætte, er chaufføren/Leverandøren forpligtet til straks, at underrette Institutionen og LAVUK.
    2. I tilfælde, hvor uheld medfører personskade, skal der optages politirapport og skaden skal anmeldes til Leverandørens forsikringsselskab.

* + 1. LAVUK skal underrettes skriftligt om enhver form for uheld inden 24 timer efter uheldstidspunktet. I tilfælde af personskade, skal underretningen indeholde oplysninger om forsikringsselskab og skadenummer/sagsnummer. Kan disse oplysninger ikke gives på tidspunktet for underretningen, skal de eftersendes snarest muligt.

*21.9. Force majeure*

21.9.1. I tilfælde af force majeure, der hindrer aftalens opfyldelse, bortfalder parternes forpligtelser i det omfang og så længe force majeure begivenheden er til stede.

21.9.2. Force majeure omfatter ikke vejrlig, strejke og lockout (opremsningen er ikke udtømmende).

21.9.3. Den af parterne, der ønsker at påberåbe sig force majeure skal give den anden part skriftlig meddelelse herom, så snart force majeure begivenheden kendes eller konstateres, medmindre force majeure begivenheden i sig selv umuliggør meddelelsen. Meddelelsen skal angive:

* Årsagen til force majeure situationen,
* Forventet varighed af force majeure situationen og
* Angivelse af Leverandørens indsats for at kunne genoptage udførelsen af ydelserne omfattet af aftalen.

*21.10. Revidering af retningslinjer, kvalitetsopfølgning m.m.*

* + 1. Retningslinjer for kørslens udførelse kan løbende blive revideret og ajourført. Leverandøren og chaufførerne er forpligtet til at følge de retningslinjer, der udarbejdes af LAVUKs Kørselskoordinator.

* + 1. Leverandøren skal kunne dokumentere, at de stillede kvalitetskrav opfyldes,

og at opfølgningen foregår i tæt dialog mellem LAVUK og Leverandøren. Fra LAVUKs side kan der blive fulgt op på kvalitetskravene ved brugerundersøgelser, klagebehandling og stikprøvekontrol. LAVUK forbeholder sig i den forbindelse ret til, at foretage inspektion af de til kørslen benyttede vogne.

* + 1. Leverandøren og dennes ansatte accepterer at medvirke i løbende evalueringer af befordringen f.eks. ved besvarelser af spørgeskemaer m.v., ligesom Leverandøren accepterer at deltage i de i punkt 11.3 nævnte evalueringsmøder.
  1. *Overholdelse af afhentelses- og ankomstider og seneste ankomsttider til Institutionerne*
     1. Leverandøren skal sørge for, at anden kørsel tilrettelægges så chaufføren uden problemer kan nå de planlagte afhentelses- og ankomsttider. Det er i alle tilfælde leverandørens ansvar at Borgerne afhentes på de aftalte tidspunktet.
     2. Chaufførerne/Leverandøren skal overholde følgende seneste ankomsttid til Institutionerne:
        + - Voksenklubben: Seneste ankomsttid kl. 18:30.
          - Ungdomsklubben: Seneste ankomsttid kl. 19:00
          - Pibergården: Seneste ankomsttid kl. 09:45
          - STU-Skolen: Seneste ankomsttid kl. 08:30
          - Dagklubben Seneste ankomsttid kl. 09:00

## 22. Miljøkrav og arbejdsmiljø

22.1. De anvendte vogne skal opfylde den i Danmark på vognens første indregistreringsdato gældende EU-norm for emissioner.

22.2. Leverandøren er ifølge arbejdsmiljøloven kap. 2, forpligtet til at organisere arbejdet med sikkerhed og sundhed. Det er Arbejdstilsynet der forestår kontrol af, hvorvidt de nævnte betingelser er opfyldt. Såfremt LAVUK modtager en klage vedrørende forhold omfattet af første punktum, vil denne straks blive videresendt til rette myndighed.

22.3. Opmærksomheden henledes på, at den udbudte kørsel skal udføres på både offentlig veje og private fællesveje, og at der under kørslen skal passeres trafikchikaner, herunder trafikdæmpende foranstaltninger i form af bump m.m. LAVUK vil i muligt omfang fastlægge køretid under hensyn hertil.

22.4. Hvis Leverandøren eller dennes ansatte møder arbejdsopgaver, der ikke kan udføres på en arbejdsmiljømæssig forsvarlig måde, skal Leverandøren underrette LAVUK med henblik på at aftale, hvordan den pågældende opgave skal løses.

## 23. Betaling og afregning

23.1. For Borgere bosiddende i Københavns Kommune, sendes faktura til LAVUK. Faktureringen sker på baggrund af oplysning modtaget af Kørselskoordinatoren.

23.2. For Borgere bosiddende uden for Københavns kommune skal faktura sendes direkte til bopælskommunen. Faktura skal indeholder EAN-nr. For disse Borgere bosat uden for Københavns kommune, udarbejder Kørselskoordinatoren en månedlig opgørelse over den enkelte Borgers forbrug af kørsel, til brug for Leverandøres fakturering af bopælskommunen.

23.3. Leverandørens betaling beregnes for bustype 2+10 ud fra kørselsomfanget i henholdsvis spidsbelastningsperioder og uden for spidsbelastningsperioder (afrundet til to decimaler) og når det drejer sig om aftenkørsel, efter enheder. For bustypen 3+16 beregnes betalingen på baggrund af en fast uge pris.

23.4. Leverer Leverandøren en større bustype, end bestilt, vil Leverandøren alene modtage betaling i form af prisen til den bestilte bustype.

23.5. Hvis der er bemærkninger til opgørelserne og faktureringen vil evt. efterregulering vil indgå i Leverandørens næste betaling.

23.6 Parterne er berettiget og forpligtet til, at forhandle om betalingens størrelse, hvis omkostningsudviklingen på grund af ny lovgivning afviger væsentligt fra reguleringen, jf. pkt. 25.

## 24. Afregning ved forsinkelser

24.1. Der reguleres kun for forsinkelser, der skyldes forhold, som Leverandøren ikke kan påvirke. Det kan være forsinkelser hos Borgeren, særlige trafikforhold, vejrlig og lignende.

24.2. Leverandøren skal indberette korrektioner på baggrund af forsinkelser til LAVUK:

Indberetningen skal indeholde oplysninger om følgende:

− Vognnummer

− Dato og tidspunkt for kørslen

− Forsinkelsens omfang

− Årsagen til forsinkelsen

24.3. Alle indberetninger vedrørende korrektioner for forsinkelse skal være LAVUK i hænde senest tre hverdage efter kørslens afslutning.

24.4. Korrektioner, der modtages efter ovennævnte tidsfrister eller ikke indeholder tilstrækkelig information, vil ikke blive honoreret.

24.5. Alle indberetninger skal ske fra Leverandørens side og ikke fra de enkelte chauffører.

## 25. Prisregulering

25.1. Tilbud er afgivet i det prisniveau som fremgår af ”Nøgleoplysninger om kontrakten”. Priserne er faste de første 12 måneder i den ordinære kontraktperiode, jf. ”Nøgleoplysninger om kontrakten”. Herefter reguleres priserne årligt pr. 1. august efter Trafikselskabernes månedlige omkostningsindeks.

25.2. Første prisregulering sker med forskellen mellem omkostningsindekset fra afgivelsen af tilbud til omkostningsindekset pr. 1. august 2019. Herefter reguleres priserne årligt pr. 1. august med forskellen i omkostningsindekset siden sidste prisregulering. Dette gælder også såfremt kontrakten forlænges, jf. pkt. 27.

## 26. Ikrafttræden og ophør

26.1. Dato for kontraktens ikrafttræden, driftsstart og ophør er anført i ”Nøgleoplysninger om kontrakten”.

26.2. Kontrakten er i kontraktperioden uopsigelig for begge parter, bortset fra i de i pkt. 5.1, og pkt. 31.1 nævnte situationer. Endvidere henvises til pkt. 29 om ophør ved væsentlig misligholdelse.

## 27. Forlængelse

27.1. LAVUK har option på forlængelse af kontrakten på uændrede vilkår i 6 måneder.

27.2. Udnyttelse af optionen skal ske ved skriftlig henvendelse til Leverandøren senest 3 måneder før udløb af kontrakten.

27.3. Hvis kontrakten forlænges, ophører kontrakten uden særskilt varsel ved forlængelsesperiodens udløb.

## 28. Sanktionsmuligheder

*28.1. Lukning af vogne*

28.1.1. Såfremt der opstår uoverensstemmelse mellem Leverandøren/chaufføren og LAVUK omkring driftsmæssige forhold, og LAVUK vurderer, at uoverensstemmelsen forstyrrer driften, har LAVUK ret til øjeblikkeligt, at aflyse kørsel med de af Leverandørens vogne der er grund til uoverensstemmelserne, indtil forholdene er bragt i orden. Leverandøren erstatter LAVUK det beløb LAVUK har måtte betale for alternativ befordring for Borgerne i perioden indtil forholdene er blevet bragt i orden.

28.1.2. Hvis Leverandøren begår en kvalitetsbrist i henhold til de krav, der er stillet i kontraktgrundlaget, har LAVUK ret til øjeblikkeligt, at aflyse kørsel med de relevante vogne, indtil Leverandøren på tilfredsstillende vis har dokumenteret, at lignende brister ikke vil ske i fremtiden. Leverandøren erstatter LAVUK det beløb LAVUK har måtte betale for alternativ befordring for Borgerne i perioden indtil forholdene er blevet bragt i orden.

28.1.3. Pkt. 28.1.1 og 28.1.2 udelukker ikke ophævelse af kontrakten på baggrund af samme forhold, hvis der foreligger væsentlig misligholdelse, jf. pkt. 29.

*28.2. Ingen betaling*

28.2.1. Hvis Leverandøren undlader, at udføre en aftalt kørsel uden forudgående underretning og accept fra LAVUK, vil Leverandøren ikke modtage betaling for den pågældende kørsel.

28.2.2. Leverandøren er forpligtet til at refundere udgifter til alternativ transport for Borgere på grund af manglende eller forsinket transport, hvis forholdet skyldes fejl hos Leverandøren eller dennes personale.

28.2.3. Ved forsinket afhentelse, der medfører, at en planlagt aktivitet, f.eks. rideundervisning eller biografture etc., ikke kan gennemføres eller forsinkes, således at udbyttet for Borgerne forringes, skal Leverandøren erstatte LAVUKs udgift til aktiviteten, ligesom Leverandøren ikke er berettiget til betaling for den pågældende kørsel.

*28.3. Bod*

28.3.1. LAVUK kan pålægge Leverandøren økonomiske sanktioner i forbindelse med kvalitetsbrist konstateret af LAVUKS Kørselskoordinator ved kontrol i eller uden for vognene eller i øvrigt dokumenterede kvalitetsbrister.

28.3.2. I følgende situationer har LAVUK ret til fra Leverandøren, at modtage en bod på 1.000 kr. pr. dag pr. konstateret tilfælde, fra forholdet er påpeget skriftligt (via f.eks. e-mail), indtil det er bragt i orden af Leverandøren:

1. Manglende overholdelse af pkt. 9 – Forsikring
2. Manglende overholdelse af pkt. 17 – Krav til personale, se dog litra i
3. Manglende overholdelse af pkt. 20 – Krav til vognene, se dog litra f, g, j og k
4. Manglende overholdelse af pkt. 21 – Kørslens udførelse, se dog litra j, l og m,
5. Manglende overholdelse af tidsfristen på tre dage for fremsendelse af redegørelse i forbindelse med kundeklager, jf. pkt. 13.5

28.3.3. I følgende situationer har LAVUK ret til fra Leverandøren, at modtage en bod på 2.000 kr. pr. dag pr. konstateret tilfælde, fra forholdet er påpeget skriftligt (f.eks. via e-mail), indtil det er bragt i orden af Leverandøren:

1. Kørestole og/eller borgere ikke fastspændt forskriftsmæssigt under transporten.
2. Chaufføren har ikke gennemført de af LAVUK krævede kurser.
3. Manglende underretning om uheld, der medfører personskade eller skade på materiellet i et sådant omfang, at kørslen ikke umiddelbart kan fortsætte, jf.

pkt. 21.8.

1. Udskiftning af vogn uden godkendelse fra LAVUK, jf. pkt. 20.5.
2. Manglende udførsel af den bestilte kørsel jf. pkt. 21.3.1. eller forsinkelser i forbindelse hermed.
3. Ved overtrædelse af bestemmelsen om kørslen på de enkelte ruter skal udføres af den samme chauffør hver dag, jf. pkt. 21.2.
4. Overtrædelse af bestemmelser om seneste ankomsttid, jf. pkt. 21.11.
5. Overtrædelse af forpligtelserne i underdatabehandleraftalen, jf. Bilag 5 – Underdatabehandleraftale. Herunder også eventuelle underleverandørers forpligtelser i relation til underdatabehandleraftalen.

28.4. Pålæggelse af bod, jf. pkt. 28.3.2 og 28.3.3, er ikke til hinder for, at det pågældende forhold i stedet kan medføre en ophævelse af kontrakten, jf. pkt. 29 (Misligholdelse), såfremt der er tale om væsentlig misligholdelse. Pålæggelse af bod udelukker heller ikke, at det pågældende forhold samtidig indgår i vurderingen af, om kontrakten skal ophæves f.eks. som følge af ofte gentagne overtrædelser af kontraktens bestemmelser eller et stort antal kvalitetsbrister, jf. pkt. 29.

28.5. Pålæggelse af bod er heller ikke til hinder for fremsættelse af erstatningskrav, ligesom pålæggelse og betaling af bod ikke påvirker størrelsen af et evt. erstatningskrav.

## 29. Misligholdelse

29.1. Hver af parterne kan ophæve kontrakten med øjeblikkelig virkning, hvis den anden part væsentligt misligholder kontrakten.

29.2. Som væsentlig misligholdelse eller anticiperet væsentlig misligholdelse af kontrakten anses navnlig følgende (ikke udtømmende):

1. Grov eller ofte gentagen overtrædelse af kontraktens bestemmelser,
2. Grove eller ofte gentagne overtrædelser af sikkerhedsforskrifter i forbindelse med udførelsen af kørslen og håndteringen af kunder,
3. Grove eller ofte gentagne tilfælde af uhensigtsmæssig adfærd ved omgangen med kunder, herunder f.eks. uhøflig tiltale,
4. Gentagne tilfælde af samarbejdsvanskeligheder,
5. Manglende forsikringsdækning jf. pkt. 9 (Forsikring),
6. Manglende overholdelse af pkt. 17.4 (Børneattest) eller 17.5 (Straffeattest),
7. Manglende hånd til hånd aflevering,
8. Manglende advisering før chaufføren er ved afleveringsstedet,
9. Manglende tilladelse, jf. pkt. 4,
10. Overdragelse af forpligtelser i henhold til kontrakten til tredjemand uden LAVUKs accept.
11. Manglende opfyldelse af kontraktens krav til vogne, der ikke rettes efter at Leverandøren er givet en rimelig frist hertil,
12. Gentagne tilfælde af manglende overholdelse af pauseregler,
13. Forhold, der i øvrigt giver grund til at antage, at Leverandøren ikke fremover vil udføre kørslen på forsvarlig vis.
14. Grov eller ofte gentagen overtrædelse af bestemmelserne i underdatabehandleraftalen, jf. Bilag 5 – Underdatabehandleraftale. Herunder også eventuelle underleverandørers overtrædelse af bestemmelserne i underdatabehandleraftalen.
15. Grov eller gentagen overskridelse af reglerne om seneste ankomsttid eller aftalte afhentningstider, jf. pkt. 21.11.
16. Manglende sikring af god overlevering af Borgeren på afleveringsstedet, herunder som minimum sikre, at der kontakt mellem chauffør og forældre/værge/bosted/arbejdsplads eller Institution, alt efter hvad der er relevant på det aftalte afleveringssted og sikring af at Borgeren er afleveret til den/de pågældende (hånd til hånd aflevering).
17. Overtrædelse af kontraktens punkt 18.6.

* 1. Opregningen under pkt. 29.2 udelukker ikke ophævelsen af kontrakten af andre årsager.

* 1. I det omfang, konkurslovens regler ikke er til hinder herfor, kan LAVUK ophæve kontrakten, hvis Leverandøren går konkurs eller undergives rekonstruktionsbehandling, eller hvis Leverandørens økonomiske forhold i øvrigt viser sig at være således, at denne må antages at være ude af stand til at opfylde kontrakten. Hvis boet har ret til at indtræde i kontrakten i medfør af konkurslovens regler, skal boet efter forespørgsel inden for en frist på 5 arbejdsdage give meddelelse om, hvorvidt det vil indtræde.

* 1. Leverandøren er ansvarlig for dokumenterede økonomiske tab forårsaget af misligholdelse af kontrakten. LAVUK kan herudover gøre dansk rets almindelige misligholdelsesbeføjelser gældende overfor den misligholdende part. Dette gælder tillige retten til erstatning i forhold til indirekte tab som følge af misligholdelsen.

## 30. Tvister

30.1. Enhver tvist, som måtte opstå i forbindelse med denne kontrakt, herunder tvister vedrørende kontraktens eksistens eller gyldighed, skal afgøres ved voldgift ved Voldgiftsinstituttet efter de af Voldgiftsinstituttet vedtagne regler herom, som er gældende ved indledningen af voldgiftssagen.

30.2. Ved ophævelse af kontrakten, jf. pkt. 29, skal voldgiftssag anlægges af Leverandøren indenfor 14 dage efter modtagelse af meddelelse om ophævelsen, idet retten til at indbringe sagen ellers fortabes.

## 31. Før-tids opsigelse af kontrakt

31.1. Såfremt en myndighed, herunder, men ikke begrænset til, Klagenævnet for Udbud, Konkurrencestyrelsen, EU-Kommissionen eller en dansk eller europæisk domstol, beslutter eller afsiger kendelse om, at udbudsreglerne eller anden lovgivning er blevet overtrådt i forbindelse med tildelingen af kontrakten med det resultat, at beslutningen om tildeling annulleres, er LAVUK berettiget til at opsige kontrakten med 3 måneders forudgående skriftligt varsel. Leverandøren er ikke berettiget til erstatning eller anden kompensation som følge af opsigelsen i ovennævnte tilfælde, eller hvis kontrakten erklæres for uden virkning af en kompetent myndighed.

## 32. Diskretion

32.1. Leverandøren og LAVUK er gensidigt forpligtet til, at behandle oplysninger om hinandens forretningsforhold, samt om andre forhold hvorom der med rimelighed kan kræves diskretion, fortroligt.

32.2. Pligterne i henhold til pkt. 32.1 består også efter at aftalen er bragt til ophør, uanset årsagen hertil.

## 33. Underdatabehandleraftale

33.1. Den vedlagte underdatabehandleraftale i medfør af persondataloven § 42, stk. 2 og sikkerhedsbekendtgørelsens § 7, stk. 1, jf. bilag 5, indgår som en integreret del af nærværende kontrakt.

## 34. Forholdet til Københavns kommune

Da kørslen sker for Københavns kommunes midler, vedlægges som bilag 7, CSR-bilag, som bilag 8, Arbejdsklausul og som bilag 9 krav til fakturaer til Københavns kommune.

## 35. Bilag

Bilag 1: Kravspecifikation

Bilag 2: Vogntyper og krav til vogne

Bilag 3: Den daglige drift

Bilag 4: Tilbudsblanket

Bilag 5: Underdatabehandleraftale mellem LAVUK og Leverandøren

Bilag 6: Aftale om honorering for Kørselskoordinatorens arbejde

Bilag 7: Arbejdsklausul

Bilag 8: CSR

## 36. Underskrift

Denne kontrakt er udfærdiget og underskrevet elektronisk af begge parter via udbudsportalen Ethics.

# Kontraktbilag

## Bilag 1 – Beskrivelse af og særlige krav til kørslen

### Specialkørsel for LAVUKs Institutioner

Den udbudte kørsel omfatter Specialkørsel for LAVUKS Institutioner med kørsel til og fra Institutionerne, hvor der dels foreligger et fast kørselsmønster og hvor der foreligger et delvist fast kørselsmønster.

Endvidere omfatter den udbudte kørsel, kørsel for samme på ad hoc basis, f.eks. til turer, events, lejrskoler, kolonier etc. dvs. hvor der ikke foreligger et fast kørselsmønster.

De omfattede kørselsordninger er bl.a.:

* Kørsel til/fra særlige dagtilbud, jf. servicelovens § 32
* Specialskoler, jf. folkeskolelovens § 26
* Merudgiftsydelser efter servicelovens § 41
* Kørsel til visiteret aflastning og aktivitet.

Kørselsbehovet i bilag D med underbilag er et øjebliksbillede, hvilket betyder, at kørselsbehovet kan være ændret på tidspunktet for kontraktens opstart.

#### 1.1 Borgerne

De enkelte Borgere er alle enten fysisk eller psykisk udviklingshæmmede og er alle visiterede til en af de omfattede kørselsordninger.

Nogle Borgere skal hjælpes ind og ud af vognen. Nogle Borgere er desuden visiteret til en speciel service:

− Almindelige ganghjælpemidler

− Kørestolsbruger

− Borgere, som skal have en kørselsmedhjælper

− Borgere med behov for hjælp til/fra hoveddør i gadeniveau

− Hånd til hånd aflevering

### Der stilles følgende krav til Leverandørens serviceniveau

### 

Aflevering og afhentning sker efter hånd til hånd princippet. Dvs. Chaufføren SKAL altid sikre sig, at der er nogen til at tage imod Borgeren. Borgeren skal enten afleveres direkte til en varm hånd eller på anden vis sikre sig, at der er en modtager, så aflevering kan ske på betryggende vis.

Leverandøren skal have en bemandet vagttelefon, der har åben i hverdage, minimum i tidsrummet 07:00-00:15.

### 3. Krav vedr. servicen og personalets kvalifikationer:

Der er fastsat følgende krav til personalets kvalifikationer.

- Chaufførerne og personalet i øvrigt skal have handicapforståelse

- Chaufførerne skal have gennemført uddannelsen ”Befordring af fysisk handicappede passagerer”

- Chaufførerne skal tale et forståeligt dansk da Borgerne ikke kan forventes, at tale eller forstå fremmedsprog

- Chaufførerne skal have gennemført førstehjæpskursus

- Chaufførerne skal sikre god overlevering af Borgeren både på Institutionerne og på hjemmeadressen/bostedet/arbejdspladsen, dvs. at der skal som minimum have været kontakt mellem chauffør og forældre/værge/bostedet/arbejdspladsen eller institution, alt efter hvad der er relevant.

- Chaufførerne skal have en ren straffeattest og børneattest.

- Chaufføren skal informere telefonisk ved forsinkelser

- Chaufførerne skal 5 minutter inden forventet ankomst rette telefonisk henvendelse til pårørende/værge/bosted/arbejdsplads eller Institutionerne således, at de er parate til, at tage imod Borgeren ved ankomst.

- Chaufføren skal sikre, at ingen Borgere bliver sat af, uden at der er skabt kontakt til enten en pårørende/værge/bosted/arbejdsplads eller Institutionerne.

1. **Krav til Kørslen i øvrigt:**

- Leverandøren skal stille med faste chaufførteams for de enkelte institutioner.

- Leverandøren skal så vidt muligt bruge faste vogne.

- Leverandøren skal sikre præcision i forhold til køreplan

- Der må ikke være samkørsel med andre borgere.

- Ruter skal planlægges så Borgeren har så kort tid som muligt i bussen.

- Leverandøren skal sikre, at de benyttede busser til enhver tid samt på alle parametre matcher opgaven, herunder sikkerhedsmæssigt, vedligeholdelsesmæssigt og at der er lift og plads til kørestole etc.

## Bilag 2 – Vogntyper og krav til vognene

### 1. Vogntyper

Kravene til vogntyper er minimumskrav. Disse minimumskrav skal opfyldes af alle vogne af de pågældende typer i hele kontraktperioden, inkl. eventuel forlængelse.

Med det nuværende kørselsbehov er der behov for 34 vogne af typen 2+10 og 1 vogn af typen 3+16.

Busserne skal til enhver tid overholde lovgivningen og yderligere krav fastsat f.eks. af Trafikstyrelsen.

Der tages forbehold for, at lovgivningsmæssige krav medfører, at en vogntype udgår.

#### 1.1 Vogn med plads til 10 gående og 2 kørestole (”2+10”)

Vognen skal have plads til mindst 2 kørestole. Derudover skal der være mindst 10 pladser til øvrige siddende passagerer.

Vognen skal være forsynet med motordrevet lift, og indrettet til at kunne transportere kørestole med en maksimal størrelse (inkl. bruger) på 145 cm x 80 cm (længde x bredde).

Liftpladen skal minimum være 90 cm bred og 150 cm lang. Liftens flader skal være skridsikre i både våd og tør tilstand. Der skal være automatisk afkørselsstop på liften.

Liften skal have en bæreevne på min. 500 kg.

Døre skal være dimensionerede, så ud- og indstigning kan ske på en behagelig og komfortabel måde. Døråbningen, hvor liften er monteret, skal minimum være 90 cm bred og 140 cm høj.

Afstanden mellem loft og gulv skal være mindst 180 cm.

**1.2 Vogn med plads til 16 gående og 3 kørestole (”3+16”)**

Vognen skal have plads til minimum 16 gående passagerer og 3 kørestolsbrugere.

Vognen skal være forsynet med motordrevet lift, og indrettet til at kunne transportere kørestole med en maksimal størrelse (inkl. bruger) på 145 cm x 80 cm (længde x bredde).

Liftpladen skal minimum være 90 cm bred og 150 cm lang. Liftens flader skal være skridsikre i både våd og tør tilstand. Der skal være automatisk afkørselsstop på liften.

Liften skal have en bæreevne på min. 500 kg.

Døre skal være dimensionerede, så ud- og indstigning kan ske på en behagelig og komfortabel måde. Døråbningen, hvor liften er monteret, skal minimum være 90 cm bred og 140 cm høj.

Afstanden mellem loft og gulv skal være mindst 180 cm.

### 2. Krav til alle vogntyper

#### 2.1 Sikkerhedsseler/fastspænding

Der er pligt til, at anvende sikkerhedssele i henhold til gældende lovgivning.

Leverandørerne er ansvarlige for lovpligtige seler til kørestole m.m. Evt. udstyr derudover følger Borgeren, og Leverandøren er således ikke forpligtet til, at stille dette til rådighed for udførelse af kørslen.

Fastspænding af kørestol:

Enhver fastspænding af kørestol/passagerer skal altid opfylde lovgivningens krav, herunder at kørestole fastspændes med 4-punkts strop- eller sele- bespænding fastgjort til vognbunden. Derudover skal alle Borgere og evt. ledsagere inkl. kørestolsbrugere fastspændes i 3-punkts sikkerhedssele.

Chaufføren er ansvarlig for, at både kørestol og passager er forsvarligt fastspændt i henhold til gældende regler. Såfremt en kørestol ikke kan fastgøres efter forskrifterne, må Borgeren ikke befordres i kørestolen, og LAVUK skal straks underrettes.

Øvrige hjælpemidler skal være fastgjort under kørslen.

#### 2.2 Kommunikation

De enkelte vogne skal sende GPS-positioner til Leverandøren minimum hvert minut, således at Leverandøren kan følge vognens kørsel.

Alle vogne skal være udstyret med håndfri mobiltelefon.

#### Udgifter til kommunikation

Leverandøren betaler selv alle udgifter til hardware og software i forbindelse med udgifter til kommunikation.

**2.3 Sikkerhedsudstyr og foranstaltninger**

Vognen skal være udstyret med førstehjælpskasse, ildslukker og hygiejne-kit bestående minimum af engangshandsker, afskaffelsespose, desinfektionsservietter eller desinfektionsspray på min 80% alkohol og superabsorberende pulver samt vand og sæbe (evt. i form af klude).

Vogne skal være påmonteret vinterdæk i perioden 15. november til og med 31. marts.

**2.4 Partikelfilter**

I Københavns kommune er der generelt krav om, at alle dieselkøretøjer på mere end 3.500 kg skal være forsynet med partikelfilter

## Bilag 3 – Forhold vedr. den daglige drift

### 1. Kontakt til LAVUK

Kontakt til LAVUK skal primært gå igennem Kørselskoordinatoren og sker bedst på hverdage i tidsrummet 08.00-16.00 eller via mail. Mail overvåges på hverdage i tidsrummet 08.00-15.00. På øvrige tidspunkter samt i weekender og på helligdage, kan LAVUK kun kontaktes telefonisk og kun med spørgsmål vedrørende driften den pågældende dag.

### 2. Brug af e-mail beskeder til LAVUK

Det er ikke muligt at bruge e-mail til, at oplyse om rettelser eller ændringer til den samme dag.

Mail kan bruges til generelle spørgsmål. Omfattende ændringer oplyses via mail. Det kan f.eks. være information om nyt materiel eller ændringer af kontaktoplysninger til vognene.

Indberetninger om hændelser og skader skal altid indberettes skriftligt, og må gerne ske via mail.

1. **Vagttelefon**

Leverandøren skal have en bemandet vagttelefon, der har åbent i hverdage, minimum i tidsrummet 07:00-00:15.

1. **Kørselskoordinator**

Til varetagelse af den daglige kørselsplanlægning vedrørende LAVUKs kørsler, har LAVUK ansat en kørselskoordinator. Da kørselskoordinatoren varetager service for Leverandøren, skal Leverandøren betale LAVUK for brugen heraf. Kørselskoordinatoren sidder fysisk hos LAVUK.

LAVUK og/eller Kørselskoordinatoren skal kunne bestille kørsler, både telefonisk og elektronisk hos Leverandøren.

## Bilag 4 – Tilbudsblanket

[Ved kontraktindgåelsen indsættes Leverandørens tilbudsblanket fra tilbuddet]

## Bilag 5 – Underdatabehandleraftale

**AFTALE OM BEHANDLING AF PERSONOPLYSNINGER**

**(UNDERDATABEHANDLERAFTALE)**

Mellem

[X]

[Adresse]

[Postnr. + By]

CVR. nr.: [ ]

(herefter ”Leverandøren”)

og

**LAVUK**

Borgervænget 19

2100 København Ø

**Fritids- og Ungdomsklubben**

CVR-nr. 25625013

Borgervænget 19

2100 København Ø

**STU (”Skolen på Sibeliusgade”)**

CVR-nr. 33740638

Sibeliusgade 41

2100 København Ø

**Voksenklubben**

CVR-nr. 20240636

Strødamvej 50 C

2100 København Ø

**Pibergården**

CVR-nr. 25903293

Nødebovej 56

3480 Fredensborg

**Dagklubben Borgervænget**

CVR-nr. 18580101

Borgervænget 19

2100 København Ø

(herefter samlet benævnt ”LAVUK”)

er der indgået nedenstående aftale om Leverandørens behandling af personoplysninger på vegne af LAVUK (herefter ”Aftalen*”*):

### 1. Formål og baggrund

1.1. Vilkårene i dette bilag indgår som en integreret del af kontrakten mellem Leverandøren og LAVUK om udførelse af Specialkørsel for LAVUK.

1.2. I forbindelse med Leverandørens udførelse af aftalen om Specialkørsel for LAVUK, behandler Leverandøren personoplysninger om Borgere på LAVUKs vegne. Behandlingen omfatter tillige den behandling af personoplysninger, som sker i Leverandørens elektroniske bestillingssystem.

1.3. Det er LAVUK, der er dataansvarlig og databehandler i henhold til reglerne i lov nr. 429 af 31. maj 2000 om behandling af personoplysninger (”Persondataloven”). Leverandøren er underdatabehandler, og udfører sine opgaver efter instruks fra LAVUK.

1.4. Manglende overholdelse af reglerne om beskyttelse af persondata samt bestemmelserne i nærværende bilag anses for væsentlig misligholdelse, der kan berettige ophævelse af kontrakten om Specialkørsel for LAVUK, jf. § 29 i kontrakten.

### 2. Instruks

2.1. Leverandøren må i forbindelse med udførelse af opgaver i henhold til kontrakten om Specialkørsel for LAVUK alene handle efter instruks fra LAVUK.

2.2. Personoplysninger må alene behandles til formål, som er nødvendige for Leverandørens udførelse af de opgaver, der er indgået kontrakt om.

2.3. De oplysninger, som Leverandøren modtager fra og behandler for LAVUK i forbindelse med udførelsen af kontrakten, må ikke videregives til tredjepart eller behandles til andre formål, medmindre dette er aftalt med LAVUK.

### 3. Persondatalovgivning

3.1. Leverandøren er til enhver tid forpligtet til, at overholde gældende lovgivning om beskyttelse af persondata, herunder bl.a. (men ikke udelukkende) persondataloven, jf. lov nr. 429 af 31. maj 2000 om behandling af personoplysninger samt sikkerhedsbekendtgørelsen, jf. BEK nr. 528 af 15. juni 2000 og de regler og vejledninger, der er udstedt i medfør af sikkerhedsbekendtgørelsen.

3.2. Leverandøren er herudover forpligtet til at overholde eventuelle andre regler om persondatabeskyttelse, herunder Persondataforordningen som træder i kraft i kontraktens løbetid, jf. Forordning (EU) 2016/679 af 27. april 2016.

### 4. Oplysninger

4.1. Leverandøren behandler følgende oplysninger på vegne af LAVUK:

* CPR-numre
* Fulde navn og adresse på Borgere
* Telefonnumre på pårørende
* Borgeres visitationer
* Oplysninger om borgeres helbredsmæssige forhold

* 1. LAVUK er berettiget til at ændre (fjerne og/eller tilføje) i de oplysningstyper, der fremgår af ovenstående liste ved fremsendelse af en ny liste over oplysninger til Leverandøren.

* 1. Leverandøren må kun behandle personoplysninger, som LAVUK er ansvarlig for, så længe det er nødvendigt for udførelse af den aftalte opgave.

### 5. Sikkerhedsforanstaltninger – Adgangsbegrænsning

5.1. Leverandøren skal sikre, at der er truffet de fornødne tekniske og organisatoriske sikkerhedsforanstaltninger imod, at oplysninger hændeligt eller ulovligt tilintetgøres, fortabes, forringes eller kommer til uvedkommendes kendskab, misbruges eller i øvrigt behandles i strid med de under punkt 3 nævnte regler.

5.2. Hvis andre myndigheder fremsætter anmodning eller på anden måde kræver adgang til LAVUKs data, skal Leverandøren gøre indsigelse herimod og omgående oplyse LAVUK herom.

5.3. Hvis Leverandøren selv lagrer oplysninger, skal der, såfremt LAVUK anmoder herom, straks leveres en oversigt over, hvorledes oplysningerne lagres med præcis adresseangivelse af, hvor data lagres. Der kan ikke uden forudgående aftale med LAVUK overføres og registreres data i et andet land.

5.4. Leverandørens medarbejdere må alene have adgang til data i det omfang, det er nødvendigt for udførelsen af arbejdet for LAVUK.

5.5. Opbevaring af data skal ske under sikrede forhold, og sådan, at der herunder alene er adgang for de medarbejdere hos Leverandøren, som er nødvendige til udførelsen af opgaven.

5.6. Leverandørens medarbejdere må ikke behandle de personlige oplysninger uden for virksomhedens driftsmiljø.

5.7. Leverandøren er forpligtet til at sikre, at nødvendig kopiering og backup af data sker under fuldt betryggende forhold.

### 6. Logning

6.1. Leverandøren skal foretage registrering (logning) af alle anvendelser af fortrolige personoplysninger. Loggen skal opbevares i 6 måneder, hvorefter den skal slettes.

6.2. Leverandøren skal informere de medarbejdere, der får adgang til oplysninger fra LAVUK om, at der sker registrering (logning) af alle anvendelser af fortrolige personoplysninger samt registrering af afviste adgangsforsøg. De pågældende medarbejdere skal herunder gøres bekendt med, at der foretages kontrol med alle anvendelser af systemer med fortrolige personoplysninger.

6.3. Leverandøren er forpligtet til at gennemføre stikprøvekontroller af loggen.

### 7. Leverandørens oplysningspligt

7.1. Leverandøren er forpligtet til straks at give LAVUK meddelelse om driftsforstyrrelser, mistanke om brud på databeskyttelsesreglerne eller andre uregelmæssigheder i forbindelse med behandlingen af personoplysningerne, samt hvis der er risiko for, at personoplysninger er kommet eller vil komme til uvedkommendes kendskab.

### 8. Tavshedspligt

8.1. Leverandøren er forpligtet til over for uvedkommende, at hemmeligholde alle oplysninger fra og om LAVUK og de Borgere, der bruger LAVUK, som Leverandøren får kendskab til i forbindelse med udførelsen af opgaver for LAVUK.

8.2. Leverandøren skal sikre, at de medarbejdere hos Leverandøren eller en evt. underleverandør, der får adgang til oplysninger fra LAVUK, har underskrevet en erklæring om, at iagttage tavshedspligt over for uvedkommende med hensyn til deres adgang til samt viden om Borgeres data. Tavshedspligten gælder såvel under ansættelsen hos Leverandøren som efter ansættelsesforholdets ophør, og medarbejderne skal erklære at være indforstået hermed.

8.3. LAVUK er berettiget til at foretage kontrol af, om Leverandøren overholder sin pligt til at sikre de under pkt. 8.2 nævnte erklæringer fra medarbejderne, og på anmodning fra LAVUK skal Leverandøren derfor levere en liste over de medarbejdere, der har adgang til oplysninger fra LAVUK samt en kopi af erklæringerne.

8.4. Tavshedspligten ophører ikke ved samarbejdets eller medarbejderes ansættelses ophør.

### 9. Overførsel af oplysninger til andre databehandlere eller tredjeparter

9.1. Leverandøren er berettiget til at anvende underdatabehandlere, såfremt dette skønnes nødvendigt. Leverandøren skal efter anmodning straks give LAVUK besked om identiteten på den/de underdatabehandlere, der anvendes, samt hvor underdatabehandleren opbevarer og behandler data, jf. pkt. 5.3.

9.2. Leverandøren indestår for, at der indgås de fornødne underdatabehandleraftaler, der sikrer, at underdatabehandlere er pålagt tilsvarende vilkår som efter denne Aftale samt at overholde lovgivningen i øvrigt. LAVUK kan bede om straks, at modtage kopi af underdatabehandleraftaler.

9.3. Leverandøren er ikke herudover berettiget til at videregive eller overlade personoplysninger til tredjemand.

### 10. Kontrol

10.1. Leverandøren er forpligtet til uden unødigt ophold, at give LAVUK tilstrækkelige oplysninger til, at denne til enhver tid kan sikre sig, at der er implementeret de nødvendige og tilstrækkelige sikkerhedsforanstaltninger til sikring af, at personoplysninger ikke hændeligt eller ulovligt tilintetgøres, fortabes, forringes, kommer til uvedkommendes kendskab, misbruges eller i øvrigt behandles i strid med persondatalovens krav.

10.2. Leverandøren er indforstået med, at LAVUK og dennes eksterne revision efter anmodning har adgang til al nødvendig information, der vedrører indholdet i denne Aftale, samt adgang til at foretage sikkerhedsrevision, få udleveret dokumentation, herunder logs, få svar på spørgsmål m.v. med henblik på at konstatere, at Leverandøren overholder de krav, der følger af lovgivningen og denne Aftale.

### 11. Aftalens ophør

11.1. Underdatabehandleraftalen ophører senest tre måneder efter, at kontrakten om Specialkørsel for LAVUK er ophørt. Leverandøren er dog forpligtet af denne Aftale, så længe Leverandøren behandler personoplysninger på vegne af LAVUK.

11.2. Ved ophør af kontrakten om Specialkørsel for LAVUK, er LAVUK berettiget til at forlange, at personoplysningerne senest 3 mdr. efter kontraktens ophør tilbageleveres til LAVUK eller slettes, så det ikke er muligt at genskabe dem i Leverandørens IT-systemer. Leverandøren er dog berettiget til, at opbevare regnskabsbilag i den periode lovgivningen herom foreskriver.

11.3. Hvis der efter aftalens ophør opstår tvivl om, hvorvidt Leverandøren har slettet alle de personoplysninger, som leverandøren har fået overført fra LAVUK, kan LAVUK an-

mode om, at Leverandøren indhenter en revisorerklæring om, at oplysningerne er slettet fra Leverandørens IT-systemer.

11.4. Tavshedspligten for Leverandøren og dennes medarbejdere ophører ikke, selv om databehandleraftalen ophører.

### 12. Øvrige vilkår

12.1. I tilfælde af uoverensstemmelser mellem kontrakten om Specialkørsel for LAVUK og nærværende Underdatabehandleraftale, går Kontrakten om Specialkørsel forud.

12.2. Leverandøren skal skadesløsholde LAVUK for enhver form for omkostninger, tab, ansvar eller skader, som er en følge af misligholdelse af denne aftale.

12.3. Ved ændringer af den danske databeskyttelseslovgivning er LAVUK berettiget til, at ændre de i denne Aftale indeholdte instrukser med to ugers skriftligt varsel ved fremsendelse af nye skriftlige instrukser til Leverandøren. Leverandøren skal dog til enhver tid overholde gældende lovgivning.

---o0o---

Aftalen underskrives elektronisk ved underskrift af kontrakten.

## Bilag 6 – Kørselskoordinatoren

**AFTALE**

Mellem

[X]

[Adresse]

[Postnr. + By]

CVR. nr.: [ ]

(herefter ”Leverandøren”)

og

LAVUK

Borgervænget 19

2100 København Ø

(herefter ”LAVUK”)

Om Leverandørens brug af Kørselskoordinatoren og honorering herfor.

**1. BAGGRUND**

* 1. LAVUK består af 4 selvstændige institutioner for fysisk og psykisk udviklingshæmmede, der har behov for kørsel.
  2. Leverandøren og LAVUK har indgået en kontrakt om Leverandørens levering af specialkørsel for LAVUK.
  3. Kørslen i henhold til kontrakten om Specialkørsel planlægges dagligt af Kørselskoordinatoren, der er ansat af LAVUK og fysisk sidder hos LAVUK.
  4. Kørselskoordinatoren varetager kontakten med de Borgere, der transporteres af Leverandøren, kontakten med Leverandøren, chaufførerne og med Institutionerne og planlægger kørslen.

**2. ARBEJDSBESKRIVELSE**

* 1. Kørselskoordinatorens arbejde for Leverandøren består bl.a.:
     1. Planlægning af de faste morgenture
     2. Planlægning af de daglige opsamlinger og hjemkørsler
     3. Planlægning og udarbejdelse af lister over aftenkørsler
     4. Indberetning af kørslerne
     5. Udarbejdelse af opgørelser af forbrug af kørsel af Borgere fra andre kommuner end Københavns kommune til brug for Leverandørens fakturering af kommunen.
     6. Udarbejdelse af opgørelser af forbrug af kørsel af borgere fra Københavns kommune, til brug for fakturering af LAVUK.
     7. Opsamling og registrering af alle kørselsændringer og kontakt i øvrigt med Borgerne /Borgernes forældre/værge etc.
     8. Korrespondance med Borgere og pårørende etc.

1. **HONORERING**

3.1. For Kørselskoordinatorens ydelser betaler Leverandøren et månedligt beløb, stort kr. 45.000,00 + moms til LAVUK.

3.2 Beløbet nævnt i punkt 3.1 pristalsreguleres på samme måde som kontrakten om Specialkørsel indgået mellem Leverandøren og LAVUK.

1. **TIDSBEGRÆNSNING**

4.1. Nærværende aftale påbegyndes den 1. april 2018 og løber i 4 år til udløb 1. april 2022, hvorefter den ophører uden varsel.

4.2. Såfremt kontrakten om Specialkørsel for LAVUK forlænges i overensstemmelse med optionen herom i kontrakten, forlænges nærværende aftale tilsvarende.

4.3 Ophører kontrakten om Specialkørsel for LAVUK som følge af Leverandørens misligholdelse af kontrakten, vedbliver nærværende aftale med at bestå, indtil det tidspunkt, hvor LAVUK har indgået aftale med en ny leverandør og den nye leverandør er opstartet.

Dato

For Leverandøren:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato:

For LAVUK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Bilag 7 - Arbejdsklausul vedrørende sikring af arbejdstagerrettigheder i forbindelse med arbejde udført for Københavns Kommune (vedtaget politisk den 22. juni 2017)

**1. Forpligtelsen**

Leverandøren skal sikre, at ansatte hos leverandøren og eventuelle underleverandører, samt underleverandørernes eventuelle underleverandører, og hele vejen igennem en eventuel kæde, som i Danmark medvirker til at opfylde kontrakten, er sikret løn (herunder særlige ydelser), arbejdstid og andre arbejdsvilkår, som ikke er mindre gunstige end dem, der gælder for arbejde af samme art i henhold til en kollektiv overenskomst indgået af de inden for det pågældende faglige område mest repræsentative arbejdsmarkedsparter i Danmark, og som gælder på hele det danske område.

Leverandøren skal sikre, at ansatte hos leverandøren og eventuelle underleverandører, samt underleverandørernes eventuelle underleverandører, og hele vejen igennem en eventuel kæde, orienterer de ansatte om de gældende arbejdsvilkår.

**1.1. Krav til medarbejderens ansættelsesforhold og identifikation**

Alle medarbejdere skal inden 4 uger efter arbejdets påbegyndelse have modtaget et ansættelsesbevis samt orienteres af Leverandøren om gældende løn (herunder særlige ydelser), arbejdstid og andre arbejdsvilkår. Leverandøren er endvidere ansvarlig for, at der kun anvendes medarbejdere med gyldig opholds- og arbejdstilladelse. Københavns Kommune kan i det konkrete udbud stille krav til, at medarbejderne skal bære synligt ID-kort med billede. Krav om ID-kort er dog altid obligatorisk for større kontrakter med over 10 ansatte, og hvor medarbejderne udfører arbejde på opgaven i mere end 3 dage i træk.

**1.2 Krav til ophold på arbejdspladsen, orientering om underleverandører samt krav til skiltning**

LAVUK skal 4 Dage inden Aftalens opstart skriftligt orienteres om, hvilke underleverandører Leverandøren anvender i forbindelse med opfyldelsen af kontrakten, ved angivelse af navn og CVR.nr./RUT.nr. med henblik på at kunne indberette dette til København Kommune.

Leverandøren skal endvidere på bygge-, drifts-, statusmøder eller lignende oplyse om, hvilke underleverandører der befinder sig på arbejdspladsen i en forud defineret periode samt eventuelt hvilket arbejde, de udfører.

Københavns Kommune kan konkret stille krav til, at Leverandøren på byggepladsen skilter med, hvilke virksomheder der udfører arbejde på arbejdspladsen ved angivelse af navn og CVR.nr./RUT.nr. Skiltning skal desuden indeholde oplysninger om kommunens hotline. Krav om skiltning er dog altid obligatorisk for byggerier med en varighed over en måned.

Leverandøren er til enhver tid underlagt Københavns Kommunes instruktioner omkring ophold på Københavns Kommunes arbejdspladser. Københavns Kommune forbeholder sig med dette krav retten til at kunne udstikke instruktioner omkring ophold på arbejdspladsen. Eksempler herpå kan være regler omkring uønsket ophold på arbejdspladsen, forbud mod overnatning på byggepladsen mv.

**1.3. Krav om registrering af udenlandske tjenesteydere**

Leverandøren er forpligtiget til at sikre, at såfremt Leverandøren eller dennes underleverandører har anmeldelsespligt til RUT-registret, overholder deres forpligtigelse og på eget initiativ, sender en kvittering for anmeldelsen til LAVUK straks efter anmeldelsen.

**2. Dokumentation for overholdelse af forpligtelsen**

Der skelnes i nærværende arbejdsklausul mellem krav til dokumentation og krav til redegørelse.

**2.1. Dokumentation**

Leverandøren har bevisbyrden for at forpligtelsen jf. klausulens pkt. 1.1 og 1.2 er overholdt, og LAVUK kan på forlangende kræve at se dokumentation for Leverandørens og dennes underleverandørers overholdelse heraf med henblik på at indberette til Københavns Kommune. Københavns Kommune kan selv kræve dokumentation direkte fra Leverandørens eller dennes underleverandørers medarbejdere.

Relevant dokumentation skal som minimum omfatte lønsedler, E-indkomstkvittering lønregnskaber, opholds- og arbejdstilladelser og ansættelsesbeviser samt den referenceramme Leverandøren har anvendt i forbindelse med fastsættelsen af løn- og arbejdsvilkår for de ansatte. Herudover kan Københavns Kommune og eller LAVUK i den konkrete sag anmode Leverandøren om at fremsende andre relevante dokumenter.

**2.2. Redegørelse**

Såfremt Københavns Kommune og/eller LAVUK har en mistanke om overtrædelse, skal Leverandøren efter påkrav, fremsende en fyldestgørende redegørelse. Parterne har endvidere pligt til egenhændigt at orientere hinanden, ved mistanke om manglende overholdelse af arbejdsklausulen.

Leverandøren skal som minimum redegøre for, under hvilke forhold og/eller metoder de tjenesteydelser og bygge- og anlægsarbejder, der indgår til opfyldelsen af Kontrakten, er fremstillet. Københavns Kommune kan i den konkrete sag anmode Leverandøren om at uddybe andre relevante forhold.

**2.3. Frister**

Dokumentationen skal være LAVUK/Københavns Kommune i hænde senest 5 arbejdsdage efter LAVUKs/Københavns Kommunes påkrav er afsendt. Redegørelsen skal være LAVUK/Københavns Kommune i hænde senest 10 arbejdsdage efter LAVUKS/Københavns Kommunes påkrav er afsendt medmindre andet konkret aftales. Fristerne kan dog maksimalt forlænges til 10 arbejdsdage for dokumentation og 20 arbejdsdage for redegørelsen.

**2.4. Samtykke**

Hvor det er nødvendigt at fremsende ikke-anonymiseret dokumentation, skal Leverandøren sikre, at det fornødne samtykke fra den enkelte arbejdstager, jf. gældende persondatalovgivning, er til rådighed for den ovenfor beskrevne overdragelse af oplysninger om løn- og ansættelsesvilkår, således at den fastsatte tidsfrist på 10 dage kan overholdes.

**2.5 Videregivelse af dokumentation**

Efter en konkret vurdering inden for de til enhver tid gældende juridiske rammer kan kommunen/LAVUK videregive informationer, som tjener som dokumentation for overholdelse af kravene i Arbejdsklausulen til SKAT eller Arbejdstilsynet, såfremt videregivelsen vurderes at være af væsentlig betydning for myndighedernes virksomhed eller til politiet, såfremt der er mistanke om et begået strafbart forhold.

**3. Sanktion for manglende overholdelse af forpligtelsen**

Leverandørens eller dennes underleverandørers væsentlige overtrædelser af Arbejdsklausulen vil altid berettige LAVUK til at ophæve kontrakten helt eller delvist.

Ifalder Leverandøren nedenstående sanktioner eller andre misligholdelsesbeføjelser, fritages denne ikke for pligten til at opfylde kontrakten.

**3.1. Sanktioner ved Leverandørens overtrædelse til klausulens afsnit 1**

LAVUK/Københavns Kommune er berettiget til at tilbageholde vederlag med henblik på at tilgodese berettigede krav fra Leverandørens eller underleverandørers ansatte. Med berettiget krav menes lønmodtagerkrav op til niveauet i arbejdsklausulen.

Såfremt betingelsen for at tilbageholde vederlag er opfyldt, og det tilbageholdte vederlag som følge af manglende dokumentation ikke kan udbetales til de pågældende medarbejdere, tilfalder det tilbageholdte vederlag LAVUK.

Leverandøren ifalder bod ved overtrædelse af klausulens afsnit 1. Boden pr. påbegyndt arbejdsdag svarer til 1 promille af kontraktsummen dog minimum 5.000 kr. pr. dag, indtil overtrædelsen er bragt til ophør. Beløbet kan modregnes i Leverandørens vederlag.

**3.2. Sanktioner ved Leverandørens overtrædelse af klausulens afsnit 2**

Leverandøren ifalder bod ved overtrædelse af klausulens afsnit 2. Boden pr. påbegyndt arbejdsdag svarer til 0,5 promille af kontraktsummen dog minimum 2.500 kr. pr. dag indtil Leverandøren har imødekommet LAVUKs/Københavns Kommunes påkrav. Beløbet kan modregnes i Leverandørens vederlag.

**4. Besøg på arbejdspladsen**

LAVUK og/eller Københavns Kommune eller en tredjepart vil i kontraktens løbetid løbende kunne foretage uanmeldte besøg på arbejdspladsen for at sikre overholdelse af Arbejdsklausulen.

## Bilag 8 – Leverandørens samfundsansvar (CSR)

**1. Generelle krav**

LAVUK er selvejende institutioner under Københavns Kommune og Københavns kommune har fokus på eget og samarbejdspartneres samfundsansvar, når konkrete opgaver udføres. Derfor forpligter Leverandøren sig ved opfyldelsen af Kontrakten til at udvise samfundsansvar som formuleret i de konventioner, der ligger til grund for FN´s 10 Global Compact-principper. Det sker ved, at Leverandøren ved opfyldelsen af Kontrakten forpligter sig til at overholde kravene i dette bilag.

Principperne i FN’s Global Compact handler om:

* *Menneskerettigheder*
* *Arbejdstagerrettigheder*
* *Miljø*
* *Anti-korruption*

**2. Leverandørens ansvar**

**Leverandøren er alene forpligtet til at overholde kravene efter dette bilag ved opfyldelsen af Kontrakten, dvs. det leverede i forbindelse med den aktuelle opgave.**

Ved vurderingen af om Leverandøren kan holdes ansvarlig for en opfyldelse af Kontrakten, som strider mod kravene i dette bilag, lægges der bl.a. vægt på, om Leverandøren har udvist nødvendig omhu i forhold til tilrettelæggelse af produktionsprocesser eller –metoder. Der lægges endvidere vægt på, i hvilket omfang Leverandøren ved sin adfærd i forbindelse med opfyldelse af Kontrakten har kunnet påvirke opfyldelsen i øvrigt, herunder ved valg af underleverandører eller ved valg af dele til det leverede.

**Leverandøren hæfter for sine underleverandørers varer, tjenesteydelser og bygge- og anlægsarbejder efter dette bilag på ganske samme måde som for sine egne forhold.**

**3. Krav til Leverandøren**

**3.1 Menneskerettigheder**

Leverandøren forpligter sig til enhver tid at overholde gældende lovgivning og regulering, der forbyder forskelsbehandling på baggrund af race, hudfarve, køn, religion, politisk overbevisning, nationalt tilhørsforhold eller tro, politisk anskuelse, seksuel orientering, alder, handicap eller national, social eller etnisk oprindelse.

Leverandøren forpligter sig ved opfyldelsen af Kontrakten således til at overholde grundlæggende menneskerettigheder, som fastlagt i princip 1 og 2 i FN´s Global Compact, og som dette bl.a. er kommet til udtryk i ILO konvention nr. 100 (1951) om ligeløn og nr. 111 (1958) om diskrimination.

**3.2 Arbejdstagerrettigheder**

Leverandøren forpligter sig til at overholde grundlæggende arbejdstagerrettigheder, hvilket bl.a. indebærer, at det leverede og dele heraf;

* *ikke er produceret i strid med det generelle forbud mod tvangsarbejde, jf. bl.a. ILO-konvention nr. 29 (1930) og nr. 105 (1957);*
* *ikke er produceret i strid med det generelle forbud mod børnearbejde, jf. bl.a. ILO-konvention nr. 138 (1973) og nr. 182 (1999);*
* *er produceret under forhold, hvor det generelle princip om retten til organisationsfrihed og retten til kollektive forhandlinger er sikret, jf. bl.a. ILO-konvention nr. 87 (1948), nr. 98 (1949) og nr. 135 (1971);*
* *er produceret under forhold, hvor det generelle princip om retten til rimelig aflønning er overholdt, jf. bl.a. ILO-konvention nr. 26 (1928) og nr. 131 (1970);*
* *er produceret under forhold, hvor det generelle princip om retten til rimelige arbejdstider er overholdt, jf. bl.a. ILO-konvention nr. 1 (1919) og nr. 30 (1930); og*
* *er produceret under forhold, hvor det generelle princip om retten til et sikkert og sundt arbejdsmiljø er overholdt, jf. bl.a. ILO-konvention nr. 155 (1981).*

**Leverandøren forpligter sig ved opfyldelsen af Kontrakten således til at overholde grundlæggende arbejdstagerrettigheder som fastlagt i princip 3, 4, 5 og 6 i FN´s Global Compact.**

**3.3 Miljø**

Leverandøren forpligter sig til at værne om natur og miljø, således at samfundsudviklingen kan ske på et bæredygtigt grundlag med respekt for menneskets livsvilkår og for bevarelse af dyre- og planteliv. Leverandøren skal ved produktion og levering af de aftalte ydelser tilstræbe:

* At forebygge og bekæmpe forurening af luft, vand, jord og undergrund samt vibrations og støjulemper;
* At anvende hygiejnisk begrundende processer af betydning for miljøer og for mennesker;
* At begrænse brugen og spild af råstoffer og andre ressourcer;
* At fremme anvendelsen af renere teknologi; og
* At begrænse problemer i forbindelse med bortskaffelse af affald.

Der lægges vægt på, hvad der er realistisk at opnå, når den bedste tilgængelige teknik benyttes, herunder mindre forurenende råvarer, processer og anlæg og de bedst mulige forureningsbekæmpende foranstaltninger.

Leverandøren forpligter sig ved opfyldelsen af Kontrakten således til at overholde princip 7, 8 og 9 i FN´s Global Compact. Det betyder, at Leverandøren skal overholde de specifikt fastlagte krav til produktets egenskaber og de eventuelt fastlagte minimumskrav til miljø og energi.

**3.4 Anti-korruption**

Endelig dom for korruption i kontraktperioden anses som væsentlig misligholdelse af Kontrakten.

Korruption defineres som:

* Aktiv bestikkelse som defineret i henholdsvis art. 3 i Rådets retsakt af 26. maj 1997 og art. 3, stk. 1, i Rådets fælles aktion 98/742/RIA, og
* Alle tilfælde af misbrug af betroet magt med henblik på at opnå en fordel, f.eks. passiv bestikkelse, underslæb, bedrageri, mandatsvig og embedsmisbrug.

Leverandøren forpligter sig ved opfyldelsen af Kontrakten således til at afholde sig fra alle former for korruption som fastlagt i princip 10 i FN´s Global Compact.

**4. Dokumentation**

Leverandøren er forpligtet til at fremsende følgende dokumentation for, at kravene efter punkt 3 er overholdt, hvis Københavns Kommune og/eller LAVUK skriftligt anmoder herom:

* Erklæring fra Leverandørens ledelse om, at Leverandøren ved opfyldelsen af Kontrakten løbende sikrer overholdelsen af de nævnte krav.
* Beskrivelse af de praktiske tiltag, som Leverandøren har gennemført for at sikre overholdelsen af kravene. Beskrivelsen kan omfatte en fremstilling af påtagne forpligtelser, implementerede systemer og andre iværksatte tiltag. Leverandøren er på Københavns Kommunes anmodning forpligtet til at deltage i opfølgende møder herom, herunder at indberette opdaterede beskrivelser af praktiske tiltag.
* Beskrivelse af resultatmålinger, hvori det beskrives, hvordan resultatet af iværksatte tiltag måles. F.eks. kan standarder som Global Reporting Initiative's (GRI) Sustainability Reporting Guidelines anvendes, eller Leverandøren kan udarbejde en såkaldt "Communication On Progress" (COP), der er offentliggjort på FN's Global Compact hjemmeside.

Dokumentation m.v. skal være LAVUK/Københavns Kommune i hænde senest 5 arbejdsdage efter, at LAVUK/Københavns Kommunes anmodning er afsendt, medmindre andet konkret aftales. Fristen kan dog maksimalt forlænges til 10 arbejdsdage. Leverandørens (og eventuelle underleverandørers) omkostninger ved udarbejdelse og fremsendelse af dokumentation m.v. er LAVUK/Københavns Kommune uvedkommende.

**5. Procedure ved begrundet mistanke om manglende overholdelse af samfundsansvar**

Hvis der opstår begrundet mistanke om, at kravene i pkt. 3 ikke er overholdt, skal Leverandøren efter LAVUK/Københavns Kommunes skriftlige anmodning sende en skriftlig redegørelse inkl. dokumentation for:

* under hvilke processer og/eller -metoder de aktuelle varer, tjenesteydelser og/eller bygge og anlægsarbejder er tilvirket samt
* hvilke materialer, der indgår i opfyldelsen af Kontrakten.

Leverandøren skal desuden redegøre for, om Leverandøren ved sin adfærd kan påvirke opfyldelsen af de nævnte krav, herunder gennem valg af underleverandører eller valg af dele til det leverede.

Redegørelsen skal i fornødent omfang være ledsaget af attester om produktionsprocesser og -metoder samt materialevalg.

Redegørelse m.v. skal være LAVUK/Københavns Kommune i hænde senest 10 arbejdsdage efter, at LAVUK/Københavns Kommunes anmodning er afsendt, medmindre andet konkret aftales. Fristen kan dog maksimalt forlænges til 20 arbejdsdage. Leverandørens (og eventuelle underleverandørers) omkostninger ved udarbejdelse og fremsendelse af dokumentation m.v. er Københavns Kommune uvedkommende.

**6. Sanktioner**

**6.1 Ophævelse**

LAVUK kan ophæve Kontrakten helt eller delvist ved Leverandørens væsentlige misligholdelse. Følgende, men ikke begrænset hertil, anses altid for væsentlig misligholdelse:

* Hvis Leverandøren ved opfyldelsen af Kontrakten ikke opfylder alle krav i pkt. 3.
* Hvis Leverandøren ikke overholder redegørelseskravene i pkt. 4 eller 5.

LAVUK kan på trods af misligholdelse vælge ikke at ophæve Kontrakten, uden at dette dog medfører, at LAVUK mister sine rettigheder efter dette bilag. LAVUK foretager en konkret vurdering i hvert enkelt tilfælde, herunder af hvorvidt der skal indledes dialog med Leverandøren.

**6.2 Bod og erstatning mv.**

Leverandøren ifalder bod ved overtrædelse af pkt. 3. Boden pr. påbegyndt arbejdsdag svarer til 1 promille af kontraktsummen, dog minimum 5.000 kr. pr. dag, indtil overtrædelsen er bragt til ophør. Beløbet kan modregnes i Leverandørens vederlag.

Leverandøren ifalder bod ved overtrædelse af pkt. 4 og pkt. 5. Boden pr. påbegyndt arbejdsdag svarer til 0,5 promille af kontraktsummen, dog minimum 2.500 kr. pr. dag, indtil Leverandøren har imødekommet LAVUK/Københavns Kommunes påkrav. Beløbet kan modregnes i Leverandørens vederlag.

Leverandørens betaling af bod udelukker ikke LAVUK fra at kræve erstatning af Leverandøren efter dansk rets almindelige regler. LAVUK/Københavns Kommune er berettiget til at tilbageholde vederlag med henblik på at tilgodese berettigede krav fra Leverandørens eller underleverandørers ansatte.